सीधवा - पं. प्रभाकर पांडेय ‘गोपालपुरिया’ - मैना: भोजपुरी साहित्य क उड़ान (Maina Bhojpuri Magazine)\nHome प्रभाकर पांडेय Katha सीधवा - पं. प्रभाकर पांडेय ‘गोपालपुरिया’\nसीधवा - पं. प्रभाकर पांडेय ‘गोपालपुरिया’\nरमेसर काका की सिधाई की चलते उनकी घर-परिवार के लोग उनके खोबसत रहेला। रमेसरो काका एतना सीधा, सोझबक हउअन की का कहल जाव। जब उ कवनो सीधाई काम करीहें त रमेसरी काकी के उनकर इ सिधाई उजबकई लागी अउर उ बरिस पड़िहें। रमेसर काका के सोझबक मन बस तनि हँसि के रही जाई अउर उनकर इ हँसी रमेसरी काकी के रिसि सातवाँ असमान पर पहुँचा दी। बहुत कुछ कहि जइहें रमेसरी काकी पर रमेसर काका कुछ ना कहिहें अउर रमेसरी काकी की चुपाते कहिहें तनी धोती-ओती द, पकवा इनार पर से नहइले आईं अउर एतने ना रमेसरी काकी के लाल आँखि के भी उनकरी पर कवनो असर ना पड़ी, अपनी भलमनसई से कहि बइठिहें, “ए खदेरन के माई! तोहरी अँखिया में कुछ परि गइल बा का हो, देखS न केतना लाल हो गइल बिया।” रमेसरी काकी के उ भोला बाति रोआ के छोड़ी अउर साथे-साथे हँसा के भी। एक ओर उनका रमेसर काका की सिधाई पर रिसी बरी त दूसरे ओर उनका लागी की उनकर सवाँग केतना अच्छा बा की कबो केहू के दुख ना पहुँचा सके, सबके भला कइल चाहेला। रमेसरी काकी के रिसि ए से बरी जाला की लोग रमेसर काका की सोझबकई के, सिधाई के कबो-कबो बहुत गलत फायदा उठा ले ला।\nअब देखीं ना, घनेसर सुकुल के बँसवारी के केतने कोठि बा पर मरदवा एतना कंजूस अउर चल्हाँक हउअन की कबो अपनी बँसवारी में से एक्को कोइन भी ना कटिहें और गरज पड़ले पर रमेसर काका के जवन एक्के गो बाँसे के कोठि बा ओ ही में से लउर की नाव पर बाँस कटवा लिहें। आजु के रमेसरी काकी के रिसी जायज बा। भइल इ ह की आजु बिहाने-बिहाने घनेसर सुकुल रमेसर काका की दुआरे पर आ के बइठि गइने हँ। घनेसर सुकुल की दुआरे पर अवते रमेसरी काकी एकदम्मे सतरक हो गइली ह अउर रमेसर काका के घर में बोला के कहली ह की इ घनेसरा, लवड़पुत बहुते चालू ह। रउआँ एकरी बाती में मति आइब अउर न कवनो ए के जबाने देइब। रमेसरो काका खंखारि के रमेसरी काकी के बाति पर हामी भरत दुआरे निकल गइने हँ। पर अपनी सोझबकई की चलते घनेसर सुकुल की बाति में फँसिए गइने हँ। घनेसर सुकुल बाति सुरु कइले की पहिलहीं रमेसर काका के बड़ाई करत इ हो कहि गइने हँ की रमेसर काका इ तोहरी करम के ही परताप बा की तोहार लइका सहर में अच्छा पइसा कमाता अउर गाँव-घर में आ के तोहहू दुनु परानी के खेयाल राखता, ना त आजु की जुग में लइका-फइका त अपनी मेहरी-पुत में ही अझुराइल रहताने सन। कमाते ओ कुल के माई-बाप भुला जाताने पर तोहार लइका हीरा बा हीरा। अपनी खदेरन के बखानि सुनि के रमेसर काका मुस्किअइले बिना ना रहि पवने अउर साथे-साथे उनकी आँखी से आँसू झरे लागल। अब त इ हे सही मवका रहे घनेसर सुकुल के। फटाक से कहि बइठने, “रमेसर काका, बरखा के दिन आवता, सोंचतानी की पलानि-ओलानी छवा दीं। हमरियो कोठियन में बाँस त बानेसन पर ओतना पाकल ना। एगो काम करS, तोहरी कोठिया में से हम कुछ बाँस काटि ले तानी अउर अगर भविस में तोहरो गरज परी त हम कुछ बाँस दे देइब। अउर हँ, अच्छा रही की जवन तूँ पतहर बाँधि के धइले बाड़S अउर ऊँखी के पतई नेवछि के, ओ हू में से दु-चार बोझा दे दS, काहें की हमरा ढेर चउका बाने सन अउर तोहरा त खाली एगो गइए बा, त जब तोहरा पलानि-सलानी भा खोंप छवावे के होई त हम कुछ खर-पतहर भी दे देइब।” एतना कहले की बाद घनेसर सुकुल अपनी महेसर सुत के बोला के रमेसर काका की कोठि में जेतना सरहर बाँस रहे सब कटवा लेहने अउर साथे-साथे उनकी दुआरे पर से 2-4 बोझा कहि के सब पतहर अउर नेंवछल पतई उठवा ले गइने। अब बताईं सभे ए पर रमेसरी काकी के रिस ना बरी।\nअब देखीं न, रमेसरी काकी के रिसी त आजु सातवां असमान पर ए से पहुँचि गइल बा की रमेसरे काका की देहल बाँस अउर खर-पतहर से जवन पलानी घनेसर सुकुल के छवाइल ह, ओ ही पलानी में घनेसर सुकुल चउकी पर बइठ के दु-चार जाने गँवहीं की लोग से रमेसर काका की सोझबकई (बुरबकई) के मजाक उड़ावत रहने हँ, अउर दाँत चियारत कहत रहने हँ की बै मरदे, रमेसर ककवा जइसन सोझबक जवलेक गाँव में रही, कवनो परेसानी लेहले के ताक नइखे।\nराति भइल बा। आगि लागल-आगि लागल के हल्ला पूरा गाँव में फइल गइल बा। जे जहें बा, उहवें से बाल्टी-साल्टी में पानी भरि-भरि के ले के दउड़ता। दरअसल घनेसर सुकुल के जवन पलानि हाले छवाइल ह, उ धूं-धूं क के जरि रहल बिया। केतनो पानी फेंकाता आगि सांत नइके होत, देखत-देखत पूरा पलानि सोवाहा हो गइल बा अउर साथे-साथे ए पलानी में कोने में धइल पतहर-खर-ओर भी। भइल ह ई की घनेसर सुकुल के लइका महेसर अउर रमायन गाँजा पिए खातिर चीलम सुनगावत रहल ह लोग, अब पता ना कवनेगाँ एगो लुत्ती छटकि के पासे में राखल खर-पतहर में समा गइल ह, देखते देखत पलानी सोवाहा।\nदूसरे दिन बिहाने-बिहाने, रमेसर काका घनेसर सुकुल की दुआरी पर पहुँचि के सांत्वना दे रहल बाने। घनेसर उदास मति होखS। हमरी लगे अउर जवन पतई-सतई, खर-पात बँचल बा उ ले के अउर साथे-साथे हमरी कोठि में से सारा बाँस कटवा के तूँ एगो नया पलानि छवा लS, वइसे भी अब हमरा खर-पात, बाँस आदि से कवनो मतलब नइखे काहें की हमार खदेरन संनेसा भेजवले बाने की दु-चार दिन में उ घरे आवताने अउर गइयो के रहे खातिर अउर गोहरा-सोहरा रखे खातिर ईंटा के दुगो घर लिंटर करा दिहें। अब पलानी-सलानी छवावे के काम नइखे। रमेसर काका की सोझबकई के मजाक उड़ावे वाला घनेसर सुकुल अब गमछा से अपनी आँख में आइल पानी के पोंछ रहल बाने। जय-जय।\nPrabhakar Pandey 23 जून 2016 को 2:17 pm\nसादर आभार मैना टीम के। सादर।


घोटाला के पइसा सोनिया के मिलल बा – टटका खबर\nजनता पार्टी के अध्यक्ष सुब्रह्मण्यम स्वामी काल्हु आगरा में कहलें कि टूजी स्पेक्ट्रम घोटाला से मिलल रुपिया में से सैकड़े साठ सोनिया गाँधी के मिलल बा जवन कि विदेशी बैंकन में जमा बा. कुछ हिस्सा करुणानिधि के मिलल बा. सोनिया गाँधी आपन धन अॡना दू गो बहिन का नाम से जमा करवले बाड़े. स्वामी का हिसाब से ए॰ राजा त कठपुतली भर रहलें आ उनुका के सैकड़े दसे मिलल बा. एह सब का बावजूद स्वामी के राय बा कि मनमोहन सिंह के प्रधानमंत्री बनल रहे के चाहीं ना त सोनिया गाँधी पीएम बन जइहें जवन देश खातिर खराब होखी. स्वामी त अइसन बतियवले बाड़न कि बुझात बा मुंशी उहे रहलें आ सगरी के हिसाब किताब उनुके लगे बा. शायद स्वामी के विश्चसनीयता संदिग्ध मान के कांग्रेसो उनका बयान पर बिफरल नइखे.


पिरितिया तोहरे नाम के मुहुर्त कइल गइल – Anjoria\nपिरितिया तोहरे नाम के मुहुर्त कइल गइल\nJune 15, 2012 Editor मनोरंजन 0\nदिल्ली में भइल एगो साँच घटना पर बने जात फिल्म ‘‘पिरितिया तोहरे नाम’’ के मुहुर्त पिछला दिने मलाड़ के मिरांडा हाउस में कइल गइल. एह मौका पर सगरी कलाकार मौजूद रहलें. लोटन इंटरटेमेंट के प्रस्तुति आ लेखक-निर्माता मनोज कुमार (देवा) आ निर्देशक अंजन वी गोस्वामी के ई फिल्म एगो अनोखा बाकिर साँच घटना पर बनल प्रेम कहानी होखी. एकर शूटिंग मुंबई के अलावा उमरगाँव के लोकेशनन पर कइल जाई. फिल्म के मुख्य कलाकार रहीहें कुणाल सिंह, मनोज कुमार (देवा), सुदीप पाण्डे, कल्पना शाह, श्री कंकानी, गोपाल रॉय, बृजेश त्रिपाठी, विपिन सिंह, बीरबल, मनमौजी, मुश्ताक खान, अरूण बक्शी, राज शेख, के.के. गोस्वामी, बाल कलाकार पायल रॉय अउर यश गोस्वामी. धनंजय भट्ट आ रामचरण के लिखल गीतन के संगीत दिहले बाड़ें राजेश घायल. छायांकन राहुल सक्सेना करीहें. अग्निसाक्षी, दलाल, गुलाम-ए-मुस्तफा, युगपुरूष जइसन बड़की हिन्दी फिलिमन के सहायक निर्देशक रहल अंजन वी गोस्वामी पहिला बेर स्वतंत्र हो के निर्देशन करीहें.\nभारत के राष्ट्रपति के चुनाव २०१२ : सगरी जानकारी\nजबरदस्त खलनायक हउवें बालेश्वर सिंह


टटका खबर, अतवार, वैशाख अँजोरिया द्वादशी, 2078 विक्रमी – टटका खबर\nशनीचर का दिने भइल अंतर्राष्ट्रीय हॉकी महासंघ अध्यक्ष के चुनाव में भारत के डॉ नरेंद्र ध्रुव बत्रा बेल्जियम के अपना प्रतिद्वंद्वी मार्क काउड्रोन के दू वोट से हरावत दुबारा अध्यक्ष बन गइलें. 47 बरीस में पहिला बेर अइसन भइल बा कि कवनो भारतीय दुबारा अध्यक्ष बनल बाड़ें. अब डॉ बत्रा साल 2024 तक ले अंतर्राष्ट्रीय हॉकी महासंघ के अध्यक्ष बनल रहीहें. डॉ बत्रा दुबारा अध्यक्ष चुनइला का बाद अपना सम्बोधन में कहलन कि उऩुकर पहिल प्राथमिकता होखी हॉकी के दुनिया में मजबूत करे के. एकरा खातिर एकर नया नया प्रारुप आ इवेंट्स खोजल जाई. एकर विजिबिलिटी आ पहुंच के बढ़ावे के होखी.\nपछिमारा तट पर हालही में आइल ताउते चक्रवात का बाद अब भारत के पुरबारा तट पर चक्रवाती तूफान यास से निपटे के तइयारी हो रहल बा. मौसम विभाग के कहना बा कि शनीचर का दिने उत्तरी अंडमान सागर आ एकरा से सटल पूर्वी मध्य बंगाल के खाड़ी पर बनल निम्न दबाव 24 मई ले तेज होखत चक्रवाती तूफान में बदल जाई. मछुआरन के सोमार से समुद्र में आवे से मना कर दीहल गइल बा.\nनेपाल के विरोधी गोल संसद भंग करे के फैसला का खिलाफ कानूनी आ राजनीतिक लड़ाई लड़े के एलान कइले बाड़ें. ओह लोग के कहना बा कि राष्ट्रपति विद्या देवी भंडारी प्रधानमंत्री के पी शर्मा ओली का साथे मिल के संवैधानिक प्रावधानन के बेजा इस्तेमाल कइले बाड़ी. नेपाली संसद के भंग कर के 12 आ 19 नवंबर के एकर चुनाव करावे के एलान कइल गइल बा. पिछला बेर नेपाल के सुप्रीम कोर्ट भंग संसद के फेरू से बहाल कर दिहले रहुवे बाकिर ओली संसद में आपन बहुमत साबित ना कर पवलें. बाद में विरोधी गोल का तरफ से नेपाली कांग्रेस के अध्यक्ष शेर बहादुर दोउबा प्रधानमंत्री पद पर आपन दावा पेश कइलें बाकिर राष्ट्रपति एह दावा के नकार दिहली. उनुका विचार से दोउबा स्थायी सरकार ना दे पइतें. जाने जोग बा कि पिछला साल 20 दिसम्बर का दिने संसद के भंग कइल गइल रहुवे जवना के सुप्रीम कोर्ट एह साल फरवरी में फेर से बहाल कर दिहले रहुवे.\nएगो विमान हादसा में नाइजीरिया के सेना प्रमुख लेफ्टिनेंट जनरल इब्राहिम अथाहिरू के मौत हो गइला के जानकारी ओहिजा के सेना जारी कइले बिया. कहल गइल बा कि मध्य कादूना राज्य में भइल विमान हादसा में विमान चालक समेत 10 गो अधिकारियन के मौत हो गइल. हादसा कवना कारण से भइल एकर कवनो जानकारी अबहीं सामने नइखे आइल.\nबिहार के मुख्यमंत्री नीतीश कुमार काल्हु फेरु दोहरवलें कि पूरा देश में बिजली के एक समान दर होखे के चाहीं. ऊर्जा विभाग के समीक्षा बइठक का दौरान मुख्यमंत्री नीतीश कुमार कहलन कि घर घर ले बिजली कनेक्शन चहुंपा दीहल गइल बा आ लोग के लगातार बिजली मिल रहल बा. आ निर्बाध बिजली देबे खातिर सरकार बाहरो से बिजली खरीदत बिया.\nभाजपा के बिहार प्रदेश प्रवक्ता मनोज शर्मा काल्हु कहलें कि सेनारी नरसंहार के आरोपियन के थाना में टेस्ट आईडेंटिफिकेशन परेड ना करावल गइल रहुवे आ ओह समय के राजद – कांग्रेस गठजोड़ के सरकार का इशारा पर पुलिस मामिला के जानबूझ के कमजोर बना दिहले रहे.\nजौनपुर के कोतवाली इलाका के बल्लोचटोला में एगो आदमी अपना पड़ोसन माशूका के जान ले लिहला का बाद अपनहूं जहर खा के मुए के कोशिश कइलसि.\nभदोही जिला के औराई इलाका में बभनौटी उचेठा एफसीआई गोदाम में ठेकेदार करीब 40 गो मजदूरन के नौकरी से हटा दिहले बा आ बकाया भुगतानो नइखे करत. एकरा खिलाफ काल्हु मजदूर प्रदर्शन कइलें.\nसारण जिला के जनता बाजार इलाका के लहलादपुर में एगो ट्रक से लागल धक्का से मोटरसाइकिल से अपना महतारी साथे जात नवही के ठाँवे पर मौत हो गइल आ पीछे बइठल महतारी घवाहिल हो गइली. ई लोग सीवान जिला के महाराजगंज इलाका के रहुवे.\nसारण जिला के तरैया इलाका के गलिमापुर गाँव में पाँच बरीस के एगो लइका के मौत साँप कटला से हो गइल बा.\nमिर्जापुर के देहात कोतवाली इलाका के लहौली गाँव में आर्केस्ट्रा देखे का झगड़ा में एगो लइका के शनीचर का दिने पीटपीट के मुआ दीहले तीन गो अनेरिया नवही. ओह लइका के दोष इहे रहुवे कि ऊ एहनी का आगे कुर्सी लेके बइठ गइल रहुवे आ एहनी के देखे में दिक्कत होत रहुवे.\nकौशांबी जिला के शीतला धाम कडा कोतवाली इलाका के लहरी गांव का लगे बारात में आइल एगो नवही के गरदन काट के ओकर लाश खेत में फेंक दिहल गइल रहे. लाश बरामद क के पुलिस तहकीकात करत बिया.\nजौनपुर के मीरगंज इलाका के असवां गाँव में शुक के देर राति बाइक सवार बदमाश एगो दुल्हा के कार पर गोली चलवले सँ जवना में दुलहा के भाई के गोली लाग गइल.\nचारा घोटाला के सजायाफ्ता मुजरिम आ बिहार के मुख्यमंत्री रहल लालू प्रसाद खातिर राहत के खबर मिलल जब सीबीआई लालू के डीएलएफ रिश्वत घोटाला में क्लीनचिट दे दिहलसि.\nपाकिस्तान अमेरिकी सेना के वायुयानन के अपना आकाश से उड़े के अनुमति दे दिहलसि. एहसे अमेरिका के अफगानिस्तान में मौजूद अपना सैनिकन के मदद मुहैया करावे में आसानी होखी.\nTags: कौशांबी, चारा घोटाला, जौनपुर, ध्रुव बत्रा, नाइजीरिया, नेपाल, पाकिस्तान, बिजली, भदोही, मिर्जापुर, लालू प्रसाद, सारण, सीवान, सेनारी नरसंहार, हॉकी महासंघ\n«« टटका खबर, शनीचर, वैशाख अँजोरिया एकादशी. 2078 विक्रमी\nटटका खबर, सोमार, वैशाख अँजोरिया त्रयोदशी, 2078 विक्रमी »»


केरल सरकार द्वारा बकरी ईद पर नियमों में ढील देने के कारण १ दिन में २२ हजार लोग कोरोना बाधित हुए ! - सनातन प्रभात\nसनातन प्रभात > Post Type > जागो > केरल सरकार द्वारा बकरी ईद पर नियमों में ढील देने के कारण १ दिन में २२ हजार लोग कोरोना बाधित हुए !\n30 Jul 2021 | 12:22 AM July 29, 2021\nKeral sarkar dwara Bakari Eid par niyamon me dhil deneke karan 1 din me 22 hajar log Corona badhit huye !\nCorona ko koun badha raha hai ?\nकोरोना को कौन बढा रहा है ?\n‘मान्यवर’ प्रतिष्ठान के विज्ञापन में ‘कन्यादान’ को ‘कन्यामान’ कहने का संदेश !\nअलवर (राजस्थान) में धर्मांधों ने की पिटाई में दलित युवक योगेश जाटव की मृत्यु !


ब्राजील फेडरेटिव रिपब्लिक\nRepública Federativa do Brasil (पुर्तगाली)\nब्राज़ील के लोकेशन (dark green)\nदक्खिन अमेरिका (grey) में\n8,515,767 किमी2 (3,287,956 वर्ग मील) (5th)\n• 2019 अनुमान\n25/किमी2 (64.7/वर्ग मील) (200th)\nhigh · 79वाँ\nरील (R$) (BRL)\nBRT (यूटीसी−2 to −5)\nBRST (यूटीसी−2 to −5)\nब्राज़ील चाहे ब्राजील (अंगरेजी: Federative Republic of Brazil) दक्खिन अमेरिका महादीप आ लैटिन अमेरिका दुनों के सभसे बड़ देस बाटे। एकर राजधानी ब्रासीलिया हवे। कुल 8.5 मिलियन (85 लाख) वर्ग किलोमीटर रकबा वाला ई देस 208 मिलियन जनसंख्या के साथे रकबा आ आबादी दुनों मामिला में दुनियाँ के पाँचवाँ नंबर के देस बा।\nइहाँ के सभसे बड़हन शहर साओ पालो बा। ई देस मुख्य रूप से पुर्तगाली भाषा बोले वाला देसन में एक बाटे आ इहाँ बाहरी लोग के भारी आगमन के कारण ई दुनियाँ के सभसे बिबिधता भरल नृजातीय इलाका सभ में से एक गिनल जाला।\n↑ "Demographics". Brazilian Government. ओरिजनल से 17 November 2011 के पुरालेखित. पहुँचतिथी 8 October 2011.\n↑ Silva, Antonio Carlos Coutinho Gouvea da. "Projeções da População | Estatísticas | IBGE :: Instituto Brasileiro de GeografiaeEstatística". www.ibge.gov.br (Portuguese में). पहुँचतिथी 30 August 2018.\n↑ 3.0 3.1 "Report for Selected Countries and Subjects". www.imf.org. International Monetary Fund. पहुँचतिथी 1 January 2019.\n↑ "2018 Human Development Report" (PDF). United Nations Development Programme. 2018. पहुँचतिथी 14 September 2018.\nई भूगोल-संबंधित लेख एगो आधार बाटे। जानकारी जोड़ के एकरा के विकिपीडिया के मदद करीं।


टटका खबर : सोमार, 10 अगस्त 2015 (बलिया-छपरा) – टटका खबर\nदेवघर बाबाधाम का लगे एगो बेलाबागान का मंदिर में नियरा आजु सोमार के सबेर में मचल भगदड़ से नाहियो त एक दर्जन लोग के मौत हो गइल आ पचास जने घवाहिल हो गइले. प्रशासन के कहना बा कि घवाहिलन के गिनिती अबहीं अउर बढ़ सकेला. प्रशासन लाठी चार्ज का चलते भगदड़ होखे के बातो नकारत बा. ओकर कहना बा कि मंदिर के पट सबेरे चार बजे खुलवे आ पहिले दर्शन करे का आपाधापी में भगदड़ मच गइल. झारङण्ड सरकार का ओर से मरे वालन के परिवार के दू दू लाख के मुआवजा देबे के एलान कइल गइल बा. घवाहिलन के पचास पचास हजार दीहल जाई.\nनीतीश अपना डीएनए के सवाल उठवला से अतना नाराज बाड़न कि अपना समर्थकनो के डीएनए पीएम मोदी का लगे भेजवावे के एलान कइले बाड़न. कहले बाड़न कि नाहियो त पचास लाख लोग अपना डीएनए के सैम्पल भेजी काहे कि बिहार के लोग एह बात के आपन बेइज्जति मानत बा. जबकि मोदी नीतीश के डीएनए का बारे में कुछ कहबे ना कइलन. ऊ त लोकतंत्र के डीएनए के बात कइले रहले. बाकिर झूठन के सरदार का तरह नीतीश एके बात के रट ध लिहले बाड़न.\nबिहार के जंगल राज से बचावे के गोहार सुन के बिहार के जंगली जानवर चिचियाइल शुरु क दिहले बाड़े सँ आ पूछत बाड़े सँ कि मोदी जंगलराज के विरोध काहे करत बाड़न. ओहनी के कहना बा कि ऊ त बिहार के स्वर्णिम काल में गिनाए के चाहीं जब साँढ आ भैंसा स्कूटरे पर ढोवा जात रहलें.\nछपरा आरएसएस के गुरुदक्षिणा समारोह के समापन अतवार का दिने छपरा के साधपुर बाजार के रामजानकी विद्यालय में कइल गइल.\nछपरा जेपी विश्वविद्यालय के भ्रष्टाचारी कुलपति आ रजिस्ट्रार के हटावल ना गइल त भाजपा उनुका खिलाफ आन्दोलन करे के बात कहले बिया.\nमुजफ्फरपुर आ गया में शानदार रैली कर चुकल भाजपा पर अब सहरसा आ भागलपुर के रैलीओ अइसने करावे के दबाव बढ़ गइल बा. सहरसा आ भागलपुर में भाजपा कमोजर बिया एहसे अउरी दिक्कत होखे वाला बा.\nअतवार का दुपहरिया भोजपुर जिला के बिहियां टीसन का लगे रेल लाइन पार करत 20 बरीस के एगो नवही 45 बरीस के एगो औरत के मौत ट्रेन से कटा के हो गइल. आरा टीसन के प्लेटफार्म नंबर दू पर चलत ट्रेन से गिरला का चलते 55 बरीस के एगो आदमी के मौत हो गइल.\nबलिया के असढिया गांव के योगीबीर बाबा के कुटी से भगवान शिव के भव्य बरात अतवार का दिने निकालल गइल जवना में हाथी-घोड़ा आ नगाड़ा संग हजारन श्रद्धालु शामिल भइले.\nबलिया जिलाधिकारी अतवार का दिने घाट के दौरा क के प्रशासन के कांवरियन खातिर सुविधा बहाल करावे के निर्देश दिहलन. कहलन कि भगवान भोलेनाथ के जलाभिषेक करे वालन के कवनो दिक्कत ना होखे के चाहीं.\nरसड़ा-मऊ रोड पर भाजपा के विधायक रहल राम इकबाल सिंह के पेट्रोल पंप से कुछ बदमाश अतवार का दुपहरिया तीन लाख रुपिया लूट लीहले सँ.\nबलिया सीडीओ अतवार का दिने जिला अस्पताल के दौरा कइलन आ बर्न वार्ड में एसी लगावे के आदेश दिहलन. पता ना बिना बिजली के एसी कइसे चलवाई अस्पताल प्रशासन. बिजली सप्लाई ठीक होखत नइखे बलिया के.\nहल्दी थाना के चौबे छपरा गंगा घाट से शनिचर के रात किनारा से नावे चोरा ले गइलें सँ चोर आ बहुते कोशिश का बादो नाव के पता ना चलल.\nबिल्थरारोड में दलित नवही नीरज के हत्या का बाद भइल बवाल का दौरान लापरवाही बरते का आरोप में सीयर चौकी के इंचार्ज आ दू गो सिपाहियन के लाइन हाजिर क दिहलन एसपी.\nवाराणसी के काशी विश्वनाथ मंदिर के एगो पुजारी के मंदिर प्रशासन के चढ़ावे के रुपिया चोरावे का आरोप में गिरफ्तार कर लीहल गइल बा. सीसीटीवी में ओकरा के चढ़ावा के धन दान पेटी में ना डाल के अपना लगे राखत देखल गइल बा.\nपहिले कहल जात रहुवे कि कुकुर के पोंछ बारहो बरीस ले पाईप में राख दीहल जाव तबहियो सोझ ना होखी, अब हालत ई बा कि पइपवे टेढ़ हो जाई. संसद से पाँच दिन खातिर निकालल गइला का बादो कांग्रेस के सांसद आपन हरकत बदले के तइयार नइखन लउकत आ आजु सोमारो का दिने लोग बाँह पर करिया पट्टी बान्ह के संसद चहुँपे के बात कहले बा. आ फैसला दोसर केहू के ना सीधे सोनिया कइले बाड़ी.\nआआपा के विधायक जइसे पारापारी जेल जात बाड़न ओहसे मुख्यमंत्री अरविंद केजरीवाल के लागत बा कि जल्दिए उनुका गोल के सगरी विधायक जेल का भीतर होखीहें आ उनुका ओहिजे से काम करे के पड़ सकेला. कहलन कि पिछला छह महीना में तीने गो विधायक गिरफ्तार भइल बाड़े आ एह रफ्तार से त दसो बरीस से अधिका लाग जाई सगरी विधायकन के जेल भेजे में.\nदेश के 476 गो शहरन के साफसफाई के पैमाना पर मापत मैसूर के सबले साफ आ दमोह के सबले गंदा पावल गइल बा. दिल्ली नगर निगम वाला दिल्ली के गिनिती 398 वां जगहा पर बा. दिल्ली छावनी 15 वाँ जगहा आ नईदिल्ली नगर निगम 16 वां जगहा आइल बा.\nअब घरो में नौकर राखल महँग पड़े वाला बा काहे कि केन्द्र सरकार घरेलू नौकरन खातिर नियम कानून बनावे जात बिया. अब घरेलू नौकर राखे खातिर एगो एजेन्सी से संपर्क करे के पड़ी आ नौकरन के ईएसआई, भविष्य निधि, सवेतन अवकाश, मातृत्व अवकाश वगैरह देबे के पड़ी. काम के घंटो तय क दीहल जाई. बाकिर सरकार गृहलक्ष्मियन ला का करे के सोचत बिया जे लोग दिन रात बिना छुट्टी बिना तनखाह परिवार के सेवा में लागल रहेला.\nरक्षा बन्धन के मौका पर केन्द्र सरकार बैंक आ बीमा कंपनियन के सहयोग से सुरक्षा बंधन मिशन शुरू कइले बिया जेहसे अधिका से अधिका लोग प्रधानमंत्री सुरक्षा बीमा योजना आ प्रधानमंत्री जीवन ज्योति बीमा योजना के फायदा उठा सकसु. रक्षा बन्धन का पर्व पर भाई लोग अपना बहिनन के 351 रुपिया दे के जीवन सुरक्षा उपहार चैक खरीद के दे सकेलें जवना से बहिनन के बीमा के सुरक्षा मिल जाई.\nपोर्न पर बैन का खिलाफ हल्ला मचा के बैन हटवावे में सफल रहल सोशल मीडिया अब मुंबई के होटलन से छिनरपन के आरोप में गिरफ्तारी का खिलाफ हल्ला कइल शुरू क दिहले बाड़े. एह हल्ला से परेशान मुंबई के पुलिस प्रमुख राकेश मारिया एह छापेमारी के जाँच कइल शुरू क दिहले बाड़न.6अगस्‍त के रात पड़ल एह छापा में 13 गो जोड़ा आ 35 गो अउरी लोग एह मामला में धराइल रहलें.\nअमरीका के मिसूरी राज्य के फर्गूसन इलाके में परसाल एगो करिया नवही के मौत के बरखी मनावत भीड़ आ पुलिसा का बीच गोली चले के खबर बा.\nपूरबी चीन में आइल तूफान सोडलर का चलते एक दर्जन से अधिका लोग के मौत हो गइल आ कुछ लोग लापतो बतावल जात बाड़ें. ई लोग या त बाढ़ में बह गइल बा ना त धसल मकान का मलबा में दबाइल बा.\nदू बरीस से ईरान के जेल में बंद दिल्ली के सुशील कपूर के परिवार से भेंट क के विदेश मंत्री सुषमा स्वराज भरोसा दिहली कि सरकार उनुका रिहाई के कोशिश लगातार करत बया आ करत रही जबले रिहा नइखन हो जात. दू साल पहिले तेल के तस्करी का आरोप में सुशील के एगो जहाज से गिरफ्तार कइल रहे.


डॉ० रसिक बिहारी ओझा “निर्भीक” - डॉ० उमेशजी ओझा - मैना: भोजपुरी साहित्य क उड़ान (Maina Bhojpuri Magazine)\nHome डा उमेशजी ओझा रसिक बिहारी ओझा 'निर्भीक' साहित्यकार परिचय Lekh डॉ० रसिक बिहारी ओझा “निर्भीक” - डॉ० उमेशजी ओझा\nडॉ० रसिक बिहारी ओझा “निर्भीक” - डॉ० उमेशजी ओझा\nडॉ० रसिक बिहारी ओझा “निर्भीक” जी आज हमनी के बीच नईखी बाक़ी उहा के रचना, भोजपुरी में उहा के उपस्थिति दिलावत रहेले. भोजपुरी साहित्यकारन में उनका के भुलाईल भोजपुरी के साथे बेईमानी होई. उहा के किताबन के हाथे लागत बुझाला की उहा के हमनी के बीच आजुओ बानी.\nभोजपुरी के विख्यात साधकन, सर्जकन , उन्नायकन, सम्वरधकन आ भोजपुरी के विस्तृत आयाम देवे वाला मेसे आपन गौरवमय जगह बनावेवाला, भोजपुरी साहित्य के सम्पन्नता आ गौरव गरिमा खातिर डॉ0 राशिक बिहारी ओझा “निर्भीक” जी अकेले जतना काम कईले बानी उ सभ विस्मयकारी बा . उनकर काम प्रेरक, ग्राह आ मार्गदर्शक बा . उनका में अमित ऊर्जा, उमंग, उत्साह आ कार्य करके क्षमता रहे .\nनिर्भीक जी के जनम बिहार के शाहाबाद अब बक्सर जिला के निमेज ग्राम के एगो प्रतिष्ठित आ साहित्यिक परिवार में २१ मई १९३२ में भईल रहे. उहा के पिता स्व० पंडित ब्रह्मेश्वर ओझा, जमींदार रहत एगो देशभक्त, निर्भीक, क्रांतिकारी कवी रहनी. राष्ट्रीय आन्दोलन में आपन ओजस्विनी आ विप्लवी कवितन में शौर्य, साहस, बलिदानी भावना के संचार करत रहनी. ईहा के चार भाई आ एक बहिन रहनी जेकरा में सबसे छोट रहनी “निर्भीक” जी. निर्भीक जी के माई के नाम राम सवारी देवी आ बहिन के नाम लखरानो देवी रहे. ईहा के बड भाई स्व० रामाशीष ओझा लईकाईये से आपन बडका बाबूजी पंडित महेश्वर ओझा के साथे जमशेदपुर में रहत रहनी. उहा के दुसरका भाई स्व० रामाधार ओझा ‘तुच्छ’ जी भी एगो कुशल कवी रही. निर्भीक जी के तिसरका भाई स्व० रास बिहारी ओझा अमेरिका में रही के ओहिजे काम करत रहनी आ उहा के सभ परिवार ओहिजे रहत रहले .\nनिर्भीक जी लईकाईये से “ होनहार विरवान के होत चिकने पात” मुहवारा के चरितार्थ करेवाला रहनी. घर में शिक्षित साहित्यिक परिवेश आ संस्कार उहा के चरित्र आ प्रतिभा के निखारे में सहायक बनल. उहा के छात्र जीवन में ही कविता, कहानी, एकांकी, निबंध, रेखाचित्र आदि के सृजन करे लागल रही. जेकर सराहना उनका साथे पढ़े वाले छात्र आ विद्यालय के अध्यापक करत रहले. शिक्षा प्राप्त कईला के बाद उहा के साल १९५३ में सेना के बढ़िया पद प बहाल हो गईनी . सेना में कुछ दिन काम कईला के बाद सैनिक जीवन से मुक्त होके १९५९ में जमशेदपुर के टेल्को कंपनी में काम करत हिंदी आ भोजपुरी के तपस्या में संलगन हो गईनी. आ एही घरी “बिहार की भोजपुरी लोक कथाओं का सांस्कृतिक अध्ययन” विषय प पी. एच. डी. के उपाधि १९८१ में प्राप्त कईनी .\nडॉ० रसिक बिहारी ओझा, निर्भीक’ जी के विवाह ०९ जून १९५५ में श्रीमति प्रेम सुंदरी देवी के साथे भईल. निर्भीक, जी के तिनगो पुत्र आ एगो पुत्री बाड़ी. बड लईका श्री अभय कुमार ओझा व्यवहार न्यायालय खगड़िया में सहायक के पद पर कार्यरत आ साथे साथे भोजपुरी के लेखक भी बानी. उनकर विवाह श्रीमती लक्ष्मी ओझा के साथे भईल. निर्भीक जी के माझिल लईका श्री अजय कुमार ओझा टाटा कम्पनी में काम करत भोजपुरी आ हिंदी के बढ़िया लेखक बानी . अजय ओझा , ‘ निर्भीक सन्देश ’ नामक पत्रिका के सम्पादन भी करीले . अजय जी के विवाह श्रीमती मीना ओझा के साथे भईल. निर्भीक जी के सबसे छोट लईका श्री विजय कुमार ओझा दिल्ली में रहिके आपन व्यवसाय कर रहल बाडन. विजय के विवाह प्रज्ञा ओझा के साथे भईल. निर्भीक जी के लईकी कल्पना कुमारी के विवाह श्री अजय कुमार पाण्डेय के साथे भईल.\nनिर्भीक, जी के बारे में कतनो कहल जाव कम होई. उहा के भोजपुरी खातिर ढेर दमगर किताबन के लिख के प्रकाशित करवनी जवना से भोजपुरी के खजाना त बढेबे कईल आ ओकर मान्याता खातिर आधारों तेयार भईल . उहा के लिखल किताब हर विधा के रहे . जवना में भोजपुरी के पहिलका रेखा चित्र ‘सुरतिया ना बिसरे’-१९६४, स्वागत छाया नाट्य ‘परिछाही’-१९६६, एकांकी सग्रह ‘बुरबक बनाली’-१९६८, बाल एकांकी संग्रह ‘तमाचा’- १९७१, भोजपुरी भाषा के पहिलका ठोस व्याकरण ‘भोजपुरी शब्दानुशासन’-१९७५, भोजपुरी निति कथा-विशाल लोक कथा संग्रह ‘ सागर के कुछ मोती’-१९५८, कालिदास के लिखल मेघदूत के आसान भाषा में भोजपुरी अनुवाद-‘मेघदूत’-१९९२, एकरा बाद उहा के हिंदी में एगो कहानी संग्रह ‘शराफत के जुरमाना’-१९९४ बा. एह सब के अलावे उहा के कईगो किताबन के प्रकाशित आ बहुते संकलन आ पत्रिकन के संपादन भी कईले बानी. साहित्य के क्षेत्र में उनकर कईल योगदान के चलते देश में बहुते जगह से उहाके सम्मान कईल गईल आ मानद उपाधि भी देहल गईल. अईसन महान पुरुष के शत शत नमन बा. जय माई भाखा. जय भोजपुरी. अंत में अगर कुछ गलती हो गईल होखे त पाठक से छमा चाहब.\nअंक - 99 (27 सितम्बर 2016)


भोजपुरी फिलिम जगत अश्लीलता परोसे में सबसे आगे | जोगीरा\nHome Bhojpuri Film Industry News News in Bhojpuri भोजपुरी फिलिम जगत अश्लीलता परोसे में सबसे आगे\nObscenity in bhojpuri film industery\nभोजपुरी भाषा परिवार के स्तर पर एगो आर्य भाषा ह, और इ मुख्य रुप से पश्चिम बिहार और पूर्वी उत्तर प्रदेश और उत्तरी झारखण्ड में बोलल जाला। वैसे देखल जाव त आधिकारिक और व्यवहारिक रूप से भोजपुरी हिन्दी के एगो उपभाषा चाहे बोली ह। भोजपुरी आपन शब्द के खातिर मुख्यतः संस्कृत ऑरी हिन्दी पर निर्भर बा, कुछ शब्द उर्दू से भी लिहल गइल बा। भोजपुरी जानने-समझने वालों के विस्तार विश्व के बहुत सारे महाद्वीपों पर बाटे, जेकर कारन अंग्रेजन के टाइम पर उत्तर भारत से ले गइल मजदूर हवसन, जेकर वंशज जहाँ उनकर पुर्वज गईल रहें लोग़ वहिजा बस गईल लोग़। अइमे सूरिनाम, गुयाना, त्रिनिदाद और टोबैगो, फिजी जईसन देश प्रमुख बा। पूरा विश्व में भोजपुरी के जाने आउरी बोले वाला के संख्या ५ करोड़ से भी जयादा बा।\nलेकिन आज के समय में एकरा दामन के आपन भोजपुरी फिलिम जगत बदनाम अउरी दागदार बना देहले बा, जेने देखीं तेने लोग इहे कह रहल बा कि भोजपुरी फिलिम अउरी गाना में अश्लीलता खूब परोसल जा रहल अउरी इ भोजपुरी भाषा अश्लीलता के एगो दोसर नाम भर बन के रह गईल बा।\nइहे निर्माता लोग से पुछल गइल कि भोजपुरी एतना अश्लीलता काहे, उनका लोग के जबाब सुनके हमरा त बहुते आश्चर्य जनक लागल। उनका लोग के जबाब रहे साफ़ सुथरा फिलिम त भोजपुरी दर्शक देखबे ना करिहे। काहे भाई भोजपुरी दर्शक एतना भी बुरबक और संस्कार हीन नइखे।\nनिर्माता लोग के एह बात के तनिको ना भूले के चाहीं कि पइसा कमाये के चक्कर में भोजपुरी भाषा व संस्कृति दुनु के बर्बाद कर रहल बा लोग । भोजपुरी भाषा और संस्कृति हम भोजपुरियन के दहरोहर ह, एकरा हमनी के कोनो कीमत ना बर्बाद होखे दिहल जाई।\nअपने सब के जानकारी खातिर हम बता दीं कि नवम्बर 2011 से रीलीज भईल अधिकतर फिलिमन के सेन्सर बोर्ड के तरफ से ‘ए’ सर्टिफिकेट मिलल, जवन कि 2011 के पहिले बहुत कम रहे जरूरत बा हर एक भोजपुरिया दर्शक एह फिलिमन के विरोध करस, आज स्थिति ई बा कि फिलिमन के नाम तऽ बड़ी संस्कारी आ इज्जतदार रखात बा लेकिन ओकरा भी ‘ए’ सर्टिफिकेट हीं मिल रहल बा।\nआज भोजपुरी दर्शक के ‘यू’ श्रेणी के फिलिम देखल एगो सपना हीं हो गईल बा, काहे कि ओकरा से वितरक भी मुंह फेर लेत बाड़न कि फिलिम में चटक-मटक मसाला नईखे, ई फिलिम ना चली कुछ फिलिमन के सर्टिफिकेट अपने सब के सामने बा।\nU and A Certificate of bhojpuri films\nटीम जोगीरा भोजपुरी फिलिम जगत में वयाप्त अश्लीलता के खिलाफ अभियान चला रही है रउरा लोगन से हमार बिनती बा कि इ अभियान में हमनी के साथ दी।\nरउरा लोग आपन बिचार जोगीरा के ईमेल आइड पर भेजी, जोगीरा के ईमेल आइड ह “[email protected]”\nचाही त रउरा लोग अपन बिचार फेसबुक पर जोगीरा के वॉल पे लिखी, जोगीरा के फेसबुक एड्रेस ह “https://www.facebook.com/Jogira” जोगीरा के फेसबुक पेज लाइक करी आउर आपन टिप्प्णी लिखी।\nटीम जोगीरा के रउरा लोग के टिपप्णी और समीक्षा के बेसरी से इंतजार रही, रउरा लोग के टिपप्णी और समीक्षा जोगीरा के वेबसाइट पर भी छपल जाई।\nभोजपुरी फिलिम जगत\nभोजपुरी फिलिम जगत में अश्लीलता\nपिछला लेखभोजपुरी फ़िल्म देवरा भईल दीवाना का धूम धाम से प्रीमियर किया गया\nअगिला लेखसी पी आई मूवीज कि होली पर सौगात – चरणो की सौगंध\nDevendra Pandey March 16, 2014 at 3:24 pm\nतुलना करनी जरुरी नहीं है ! हिंदी की बात करे तो उनमे कहानियों में काफी प्रयोग भी होते है ,लेकिन हमारी भोजपुरी फिल्मो में कोई भी प्रयोग नहीं होता ,कहानिया आज भी सदियों पुरानी लिखी जाती है ,आठ दस गाने ठूंस दिए जाते है जबरदस्ती .बिना सिचुएशन के जिनमे से आधे गाने द्विअर्थी एवं अश्लील होते है , रही बात हिंदी फिल्मो की तो उनसे किसी को कोई फर्क नहीं पड़ता ! किन्तु भोजपुरी फिल्मो को अक्सर उत्तर भारत और बिहार के समाज का प्रतिबिम्ब कहा जाता है ,और इनमे बढ़ते फूहड़पण एवं अश्लीलता से हमारे उत्तर भारत एवं बिहार की छवि ही खराब होती है .\nहम सिर्फ तुलना ही करते रहेंगे तो बुराई पर ध्यान कैसे जायेगा ?\nअब होली के पर्व को ही ले लीजिये ,होली के आते ही मार्किट में एक से बढकर एक गंदे द्विअर्थी गीत आने लगे है ,होली का मतलब इन सबके लिए सिर्फ ‘चोली ,ब्लाउज ,पेटीकोट ,केला ‘फलाना ढिमका ‘ही रह गया है !\nकहानिया आज भी उसी तर्ज पर है जिस तर्ज पर भोजपुरी फिल्मो की शुरुवात हुयी थी !\nबल्कि पहले की भोजपुरी फिल्मो में क्वालिटी होती थी जबकि आज की भोजपुरी फिल्मो का स्तर गिरते जा रहा है ,फिल्माकन की तकनीक तो किसी टीवी सीरियल से भी बदतर है ! इस दशा को बदलने का कोई प्रयास नहीं करना चाहता .\nऔर जब ऐसी कोई बात सामने आएगी तो हम अपनी गलती देखने के बजाय पडोसी को दोष देना शुरू कर देते है /\nजय भोजपुरी जय भोजपुरिया परिवार द्वारा आयोजित लोक-संस्कृति उत्सव में माईभाखा...


पँचवो हफ्ता में सुपर हिट बनल रहल सजना मंगिया सजाई द हमार – Anjoria\nसेसर बोर्ड से यू सर्टिफिकेट मिलल आ महिला प्रधान पारिवारिक भोजपुरी फिलिम ‘सजना मंगिया सजाई द हमार’ पँचवो हफ्ता बिहार में आपन सुपर हिट हैसियत बनवले रखले बिया. पिछला 11 जुलाई से बिहार आ झारखण्ड में रिलीज भइल निर्माता हलचल सिंह के एह फिलिम के देखे वालन के भीड़ लगातार बनल बा सिनेमा घरन का सोझा. फिलिम देख के सभे इहे कहत बा कि ढेर दिन बाद भोजपुरी में कवनो नीमन फिलिम देखे के मिलल.\n‘करब बियाह कचहरी में’ के एलान


डिबरी से जलल मेहरारू | Khabar Lahariya (खबर लहरिया)\nखबर लहरिया » डिबरी से जलल मेहरारू\nद्वारा लिखित खबर लहरिया June 30, 2014 17 बार देखा गया\nजिला वाराणसी, ब्लाक चिरईगावं , गावं उमरहां । इहां के आरती 24 जून 2014 को रात में पानी पिए खातिर के गइलिन आउर डिबरी के आग ओनकर साड़ी पकड़ लेहलेस जेकरे वजह से ओन जल गइलिन। आरती के सास चिन्ता, ससुर रामकृत आउर आस पास के लोगन के कहब हव कि रात में पानी पिए के पानी लेवे गइलिन। तभहीं डिबरी से ओनकरे साड़ी में आग लग गएल। घबराहट में ओन जाके चारपाई पर लेट गइलिन। ओनकरे पन्द्रह दिन के बच्चा के भी लपट लग गएल हव। ओनके तुरन्त अभय अस्पताल में भर्ती करावल गएल। उ अस्पताल में ओनकर हालत नाहीं सुधरत रहल त ओनके पहडि़या के होली सिटी अस्पताल में भर्ती करावल गएल हव। जब आरती से एकरे बारे में पूछल गएल तो ओन कहलीन कि हम डिबरी से जल गइल हई। आरती के पिता रामवृक्ष के कहब हव कि हमार लइकी त कहत हव कि हम अपने से जलल हई। होली सिटी अस्पताल के डाक्टर पुष्पेष गुप्ता के कहब हव कि अभहीं मरीज के बारे में कुछ कहल नाहीं जा सकत। अभहीं हालत गंभीर हव। आई . सी. यू. में भर्ती हईन।\nअस्पताल में जलल पड़ल मेहरारू


दुर्गा प्रसाद के पहिलका फिल्म में निरहुआ विराज के दुश्मनी – Anjoria\nमशहूर पखावज वादक दुर्गा प्रसाद मजुमदार के बतौर निर्माता पहिलका फिलिम “दुश्मनी” अब बन के प्रदर्शन खातिर तइयार बा. आदिशक्ति इंटरटेनमेंट के बैनर में बनल एह फिल्म के निर्देशन कइले बाड़न सुपरहिट निर्देशक राजकुमार आर पाण्डेय. फिल्म में सुपर जुबिली स्टार दिनेशलाल यादव आ नयका स्टार विराज भट्ट के दुश्मनी के नायाब दृश्य देखनिहारन के देखे के मिले वाला बा. दुनु कलाकार फिल्म में एक दोसरा के खून के पियासल बाड़न. एह दुनु के दुश्मनी के एक से बढ़ के एक एक्शन सीन फिल्मावल गइल बा एह “दुश्मनी” में. फिल्म में निरहुआ के जोड़ी पाखी हेगडे का साथ आ विराज के जोड़ी रिंकू घोष का साथ बनावल गइल बा. निरहुआ विराज के सुपर हिट जोड़ी एहसे पहिले लागल रह ए राजा जी, दिवाना, दाग, आ दिलजले में धमाल मचा चुकल बा.\nअगिला ६ मई के रिलीज होखे जा रहल एह “दुश्मनी” के गीत विनय बिहारी, प्यारेलाल यादव, श्याम देहाती आ आर आर पंकज के लिखल बा जवना के संगीत दिहले बाड़े दुर्गा नटराज. संपादन जितेन्द्र सिंह जीतू के, छायांकन प्रमोद पाण्डेय के. कहानी संतोष मिश्रा के लिखल आ आडियो टी सीरिज पर बा. बिहार में एकरा के एकेसाथ पचास से बेसी सिनेमाघरन में रिलीज करावल जा रहल बा.


सगरी खबर भोजपुरी में (शुक, 12 जून 2015) – टटका खबर\nबिहार के मुख्यमंत्री रहल जीतन राम मांझी काल्हु भाजपा अध्यक्ष से मिलला का बाद एनडीए में शामिल होखे के एलान कर दिहलन. कहलन कि सीट का बारे में अबहीं कवनो बात नइखे भइल बाकिर नीतीश आ लालू के नापाक गठबन्हन के हरावे खातिर उनकर गोल भाजपा से मिल के चुनाव लड़ी. ओने भाजपा से हमेशा रुसल रहे वाला शाटगन सिन्हा काल्हु लालू से उनुका जनमदिन पर भेंट क के बधाई दिहलन. शाटगन सिन्हा बेचैन बाड़न काहें कि भाजपा में उनुका भाव नइखे मिलत. सोचले रहुवन कि सांसद बनला का बाद मंत्री पद मिल जाई बाकिर तिकवते रहि गइलन. असल में उनुका पते नइखे कि उनुका एही रहन का चलते भाजपा उनुका के भरोसा जोग ना माने. शाटगन सिन्हा के सपना ढेर दिन से बिहार के मुख्यमंत्री बने के बा.\nम्यांमार में भारत के चलावल आतंक विरोधी ऑपरेशन से जतना परेशान पाकिस्तान नइखे ओहसे अधिका बेचैनी कांग्रेस में देखे के मिलत बा. कांग्रेसी नेता एह अभियान के खिलाफत करे में लागल बाड़े. ओने पाकिस्तान में त हड़कंपे मच गइल बा. काल्हु पाकिस्तान के सीनेट भारत का खिलाफ प्रस्ताव पास कइलसि. पाकिस्तानी पीएम नवाज शरीफ कहलन कि म्यांमार जइसन कार्रवाई के धमकी दीहल दुनू देश के दोस्ती ला खतरनाक बा.\nविश्व योग दिवस पर होखे जात सार्वजिक योग कार्यक्रम में शामिल होखे ला मुसलमानो लोग आगे आवे लागल. काल्हु वोहरा समुदाय के लोग केन्द्रीय मंत्री श्रीपद नाइक से मुलाकात कइल आ योग दिवस कार्यक्रम में शामिल होखे के बात कहल. यूपी के मजलिस उलेमाएहिन्द के अध्यक्ष मौलाना सैयद कोकब मुज्तबा कहलन कि योग के विरोध करे वाला लोग मानवता के दुश्मन ह काहे कि योग इंसान के तंदुरुस्ती खातिर कइल जाला. कहलन कि नमाजो में योग बा बाकिर नमाज योग ना ह.\nबियफे का दिने कैलाश मानसरोवर के यात्रा शुरु हो गइल. यात्रा के पहिलका जत्था में जाए वाला लोग के विदेश मंत्री विदेश मंत्री सुषमा स्वराज उत्तराखंड के लिपुलेख दर्रा के पारंपरिक राहे रवाना करवली. एह साल से श्रद्धालु नयको राह से कैलाश मानसरोवर के यात्रा कर सकीहें. एह राहे गाड़ियो जा सकेली सँ. यात्रियन के कुल 18 गो जत्था जाई आ यात्रा के दौर 15 अगस्त का दिने जाए वाला आखिरी जत्था का साथे खतम हो जाई.\nफेसबुक पर एह घरी एगो खतरनाक वायरस सक्रिय बा जवना चलते यूजर के सगरी टाइमलाइन आ न्यूज फीड फूहड़ फोटो आ वीडियो से भर जात बा आ ओकरा के देखे वाला लोग ओह यूजर से शिकायत करे लागत बा.\nबियफे का दिने नेपाल के पहाड़ी इलाका में भइल भारी बरखा का बाद पहाड़ धँसला का चलते छह गो गाँव दबा गइली सँ आ कम से कम 41 लोग के मौत हो गइल. अनेसा बा कि मरेवालन के गिनिती मेंं इजाफा हो सकेला जब मलवा साफ क के लाशन के निकालल जाई.\nब्रिटेन सरकार बाहर से आवे वाला लोगन के गिनिती कम राखे का कोशिश में कुशल कामगारन के दीहल जाए वाला कम से कम वेतन में बढ़ोतरी क दिहलसि आ वर्क परमिट के संख्या घटा दिहलसि.\nपटना में अपहरण करेवाला एगो गिरोह के खुलासा भइल बा जवना के सरगना सचिवालय थाना के क्यू मोबाइल के जवान दीपक कुमार निकलल.\nनिर्माता निर्देशक महेश भट्ट आ अभिनेता इमरान हाशमी के फिलिम ‘हमारी अधूरी कहानी’ के यूपी में मनोरंजन कर देबे से छूट दे दिहले बिया यूपी सरकार. सरकार के कोशिश बा कि अधिका से अधिका फिलिम यूपी में बनावल जाव आ एहिजा बने वाला फिलिमन के राज्य में टैक्स छूट दे के बढ़ावा दीहल जाव.\nबाइक लूट के गलत शिकायत करे वाला के पुलिस फर्जी वाद दायर करे का आरोप में गिरफ्तार क लिहलसि. सारण जिला के मढ़ौरा इलाका के कर्णपुरा गाँव के एगो आदमी आपन मोटरसाइकिल लुटइला के केस थाना में लिखवलसि. पुलिस जाँच कइलसि त पता चलल कि ओह आदमी के सवा दू लाख रुपिया के करजा देबे वाला आदमी मोटरसाइकिल रोक लिहलसि आ कहलसि कि रुपिया दे के मोटर साइकिल ले जा. एकरा बाद करजा देबे वाला के फँसावे खातिर झूठ शिकायत लिखवा दिहलसि ई मुर्गी व्यापारी.\nसिवान में भइल तेजाब कांड के चश्मदीद गवाह राजीव रौशन के हत्या का मामिला में सांसद रहल मो. शहाबुद्दीन के जमानत याचिका पर बियफे का दिने सुनवाई पूरा क लीहल गइल आ एह पर फैसला आजु आवे के उमेद बा.\nबुध का देर रात एकमा थाना के चकमीरा गांवे आइल बारात में दुल्हा के गाड़ी से कचरा के एगो औरत के मौत हो गइल. ऊ अपना ममेरी बहिन के शादी में सिवान जिला के महादेवा इलाका के हकमा से आइल रहुवे आ एह हादसा के शिकार हो गइल.\nबलिया पुलिस बुध का साँझे हल्दी थाना क्षेत्र के जवहीं दीयर से अंतर प्रांतीय गिरोह के चार गो बदमाशन के गिरफ्तार क लिहलसि. एकनी का लगे से बहुते असलहो बरामद भइल बा. एह बदमाशन पर यूपी के अलावे बिहार, झारखंड, आ पश्चिम बंगालो में कईगो मुकदमा दर्ज बावे. पुलिस के एह टीम के पाँच हजार रुपिया के पुरस्कार देबे के एलान अपर पुलिस अधीक्षक केसी गोस्वामी कइलन.\nमुलायम सिंह के संसदीय इलाका आजमगढ़ में सड़क चमकावे खातिर यूपी सरकार 165 करोड़ रुपिया के मंजूरी दे दिहलसि. एह रुपिया से आजमगढ़ के हरव1श मुहल्ला के शाही पुल से पवई ले 55 किलोमीटर सड़क के सात मीटर कइल जाई आ सड़क के दुरुस्त कइल जाई.\nअपना 80 बरीस के बेमार महतारी के दवाई लेबे जात 50 बरीस के बेटा सुरेमनपुर टीसन पर सियालदह एक्सप्रेस में चढ़त घरी नीचे गिर गइलन आ ट्रेन से कटा के उनुकर मौत हो गइल. बेटा के मौत के खबर सुनते बेमार महतारियो के दिल के धड़कन बंद हो गइल. मरेवाला रेवती इलाका के ओझा के मिल्की गाँव के रहलें.\nगाजीपुर जेल के दीवार फान के भागत चार गो कैदियन में से तीन गो के त पकड़ लीहल गइल बाकिर एगो कैदी फरार होखे में सफल हो गइल. फरार हो गइल कैदी धोखाधड़ी के केस में बंद रहुवे.\nमऊ जिला के मोहम्मदाबादगोहना के एगो डाक्टर के फोन कर के महाराजगंज जेल में बंद श्यामलाल पासी का नाम से बीस लाख रुपिया रंगदारी के मांगल गइल बा. एह बात के शिकायत डा॰ प्रमोद कुमार मधेसिया लिखित रुप से थाना में क दिहले बाड़न. पुलिस केस दर्ज क लिहले बिया.\nबियफे का दिने बढ़त ले के खुलल शेयर बाजार दुपहरिया होत होत भहराइल शुरु क दिहलसि आ आखिर में सेंसेक्स 470 अंक आ निफ्टी 159 अंक गिर के बंद भइल. सोनो चांदी के दाम में बियफे का दिने गिरावट देखे के मिलल.\nरिजर्व बैंक बैंकन से कहले बा कि डूबल भा डूबे वाला करजा से निपटे खातिर रणनीति बनावसु. कहलसि कि एह तरह के करजा लुकावे के कोशिश बैंकन खातिर बहुते नुकसानदेह हो सकेला.\nबीच में बात कट जाए से सरकार परेशान बिया. ओकर कोशिश बा कि कम से कम बीएसएनएल में एह तरह के घटना कम से कम होखो. केंद्रीय दूरसंचार आ सूचना प्रौद्योगिकी मंत्री रविशंकर प्रसाद काल्हु कहलन कि एकरा ला देशभर में 35 हजार नया मोबाइल टावर लगावे के फैसला कइल गइल बा जवना में से पिछला साल 12000 टावर लगावलो जा चुकल बा.\nओने ट्राइ के शिकायत बा कि बिना ओकरा से पूछले बीएसएनएल देश भर में फ्री रोमिंग के एलान कइसे क दिहलसि. ओकरा लागत बा कि एहसे बाकी कंपनियन के नुकसान हो सकेला आ सभका बरोबरी के मौका ना मिल पाई. बीएसएनएल के कहना बा कि एकरा ला ट्राई के अनुमति जरूरी ना होखे के चाहीं आ 15 जून से रोमिंग फ्री करे के फैसला पर अड़ल बावे.\nओलंपिक पदक विजेता भारत के स्टार बैडमिंटन खिलाड़ी सायना नेहवाल विश्व रैंकिंग में एग चरण उपर उठ के फेरू दुनिया के नंबर2खिलाड़ी बन गइल बाड़ी.


नेपाल में सम्मानित भइलन कवि मनोज भावुक – Anjoria\nनेपाल में सम्मानित भइलन कवि मनोज भावुक\nSep 24, 2013 मनोज भावुक\nनेपाल की राजधानी काठमांडू में पिछल 13 से 15 सितम्बर 2013 ले आयोजित अंतर्राष्ट्रीय ब्लागर सम्मेलन में भोजपुरी साहित्यकार, लोकप्रिय कवि, फिल्म समीक्षक आ टीवी एंकर मनोज भावुक के ‘परिकल्पना लोक भूषण सम्मान’ से सम्मानित कइल गइल. सम्मान नेपाल सरकार के मंत्री रहल आ संविधान सभा के अध्यक्ष अर्जुन नरसिंह केसी का हाथे दिहल गइल.\nपहिला बेर कवनो भोजपुरी साहित्यकार के मिलल ई सम्मान मनोज भावुक के भोजपुरी खातिर बहुमूल्य आ बहुआयामी योगदान ला दिहल गइल. एह सम्मेलन में हिन्दी का साथही नेपाली, भोजपुरी, अवधी, छतीसगढ़ी, मैथिली वगैरह भाषा के रचनाकारन के परिकल्पना सम्मान से नवाजल गइल.\nभोजपुरी पंचायत पत्रिका के सालाना सामारोह\nप्रदीप कुमार आ अरूण देव बैंकाक में सम्मानित होखीहें\nOne thought on “नेपाल में सम्मानित भइलन कवि मनोज भावुक”\nबहुत -बहुत धन्यवाद जी। पार्टी -सार्टी कहिया होई। भोजपुरिया भाई लोगन के ?


टटका खबर, 13 अप्रैल 2017, बियफे – टटका खबर\nदेश भर मे छितराइल 10 गो विधान सभा सीटन के उपचुनाव में भाजपा बाजी मार लिहलसि. 10 गो में से पाँच गो प ओकर अमीदवार जीतलन जबकी तीन गो प कांग्रेस के, एक जगहा से झामुमो के जीत मिलल बा. जबकि पश्चिम बंगाल के एक सीट तृणमूल के मिलल बा. दिल्ली विधानसभा के राजौरी गार्डन सीट पर आआपा के उमीदवार तीसरा जगहा अइलन. एहिजा भाजपा के जीत मिलल आ कांग्रेस दुसरका जगहा रहल. पिछलका चुनाव में एहिजा से जीतल विधायक उछल के पंजाब चल गइल रहलें बादल के हरावे. ओहिजो हरलें आ एहिजो के सीट हाथ से निकसि गइल. मध्य प्रदेश में कांग्रेस आ भाजपा आपन एक एक सीट प मौजूद रह गइलें.\nअम्बेडकर जयंती का मौका प पीएम मोदी कालहु नागपुर के दौरा प रहब. ओहिजा भारतीय सूचना प्रौद्योगिकी अउर प्रबंधन संस्थान (आईआईआईटी), भारतीय प्रबंधन संस्थान (आईआईएम), अखिल भारतीय आयुर्विज्ञान संस्थान (एम्स) अउर कोराडी तापविद्युत परियोजना के उद्घाटन करीहें.\nगाजीपुर के नंदगंज क्षेत्र में एक महिला ने फांसी लगाकर आत्महत्या कर ली। पुलिस सूत्रों ने आज यहां बताया कि नंदगंज इलाके के बहादुरपुर गांव निवासी रामधव यादव की पत्नी अनीता यादव(25) का कल रात परिवार\nबनारस हिन्दू विश्वविद्यालय में कइल गइल सैकड़न प्रोफेसर, सह प्रोफेसर, आ सहायक प्रोफेसरन के बहालियन प आजु इलाहाबाद हाई कोर्ट रोक लगा दिहलसि.\nराष्ट्रपति प्रणव मुखर्जी 16वीं लोकसभा के 11वाँ सत्र के सत्रावसान क दीहलन. वइसे काल्हुए दूनू सदन के बेमियादी समय खाती स्थगत क दीहल गइल रहुवे, अब औपचारिको आदेश जारी हो गइल.\nमुक्त विश्वविद्यालय इग्नू आजु अपना 30 वां दीक्षांत समारोह में देशभर के दू लाख अड़तीस हज़ार विद्यार्थियन के ग्री, डिप्लोमा अउर सर्टिफिकेट प्रदान कइलसि.\nशैक्षणिक सत्र 2018-19 से उर्दूओ में राष्ट्रीय पात्रता सह प्रवेश परीक्षा – नीट – लीहल जाई. एह बाबत आजु सुप्रीम कोर्ट निर्देश जारी क दिहलसि.\nइवीएम विवाद में आजु पंजाब के मुख्यमंत्री अमरिन्द्र सिंह आ मनीष तिवारी का बीच बतकटी हो गइल. अमरिंदर सिंह इवीएम प शक करे ला तइयार नइखन. काल्हु कांग्रेस के एगो बड़का नेता मोइलियो एकरा के सन्देह से परे बतवले रहलन.\nराजद अध्यक्ष लालू प्रसाद यादव आजु अपना गोल के बोलतुअन के भाजपा आ मोदी प हमला तेज करे के गुर सिखवलन.\n8 अप्रैल के सँझिया वाराणसी के चौक इलाका में एगो गहना व्यापारी किहां भइल करोड़ो रुपिया के गहना लूट के खुलासा करत चार गो डकैतन के गिरफ्तार क लिहलसि.\nरोहतास जिला के शिवसागर इलाका के सखुआ गाँव में आजु पड़ल डकैती में एगो किराना व्यापारी से द लाख रुपिया लूट लीहल गइल.\nजम्मू-कश्मीर के श्रीनगर लोकसभा सीट पर उपचुनाव खाति आजु बड़गाम जिला के 38 गो बूथन प भइल वोटिंग में महज दू फीसदी लोग वोट डाले आइल.\nसोनभद्र जिला के मोरपुर इलाका में गड़िया गांव में भइल हादसा में इनार में गिरला का चलते एगो आदमी के मौत हो गइल,\nयूपी सरकार राज्य में टेन्डर आ ठेकेदारी में चलत माफियाराज के खतम करे ला ई-टेण्डरिंग व्यवस्था के असरदार तरीका से लागू करे के निर्देश जारी क दिहलसि.\nसोनभद्र जिला के बीजपुर इलाका के पिंडारी गाँव के मनहवा टोला में एगो आदमी गाँव का नियरा के जंगल में एगो पेड़ प काल्हु राति फाँसी लगा के जान दे दिहलसि.\nबलिया के फेफना इलाका में भइल एगो सड़क हादसा में आजमगढ़ जिला के तरवां इलाका के बरहेटा गांव के एगो कांस्टेबल के मौत हो गइल.\nट्रेन संख्या 15107/15108 छपरा-मथुरा त्रैसाप्ताहिक एक्सप्रेस के अब सुपरफास्ट बना दीहल गइल बा. पूर्वोत्तर रेलवे के बोलतुआ एकर जानकारी मीडिया के दीहलन. इहो कहलन कि दुर्ग-नौतनवा द्विसाप्ताहिक एक्सप्रेस अब भाया इलाहाबाद ना चलि के भाया छिवकी चलल करी. पहिले ई ट्रेन मगर्जापुर से इलाहाबाद होखत मानिकपुर जात रहल बाकि अब छिवकी होके चलल करी.\nसोनभद्र जिला के करमा इलाका के जोगिनी गाँव के एगो बिआहल लइकी आजु फांसी लगा के जान दे दिहलसि. ओकर बिआह मटिहानी इलाका के मड़िहान मिर्ज़ापुर में भइल रहल.\nगोरखपुर जिला के सिकरीगंज इलाका में भइल एगो सड़क हादसा में बस्तियां गांव के एगो बूढ़ के मौत हो गइल. गोरखेपुर के गोला इलाका से एगो लइकी कै अपहरण क लीहल गइल बा.\nTags: उपचुनाव, गोरखपुर, बनारस हिन्दी विश्वविद्यालय, रोहतास, सोनभद्र


नाच नचईया धूम मचईया – Anjoria\nTag: नाच नचईया धूम मचईया\nरियलिटी शो में कुछुवो हो सकेला. कबो बिना कवनो पूर्व योजना के त कबो पूरा पटकथा का आधार पर. हर रियलिटी शो में कवनो ना कवनो अइसन घटना जरूर घटेला…


न – Bhojpuri Dictionary\nनहरनी = (सं-N) A kind of nail cutter. nail cutter के भोजपुरी में नोह कटनी कहल जाला. इ नहरनिया बहुत चोख बिया. This nail cutter is very keen.\nContinue reading » March 18, 2011 Prabhakar Pandey त न, न No Comment\nनोकरी (नोकरी-चाकरी) = (सं-N) नौकरी, सेवा Work, service तूँ काहाँ नोकरी करे लऽ ? Where do you work?\nContinue reading » March 16, 2011 Prabhakar Pandey त न, न No Comment


Anjoria's Weblog | The posts from the First bhojpuri website Anjoria.com | पृष्ठ 2\nसिनेमा भोजपुरी के डांसिंग क्वीन सीमा सिंह अब माथस्टार दिनेश लाल यादव संगे ‘दूध का कर्ज’ फिलिम में नजर अइहें. एह फिल्म ला एगो धाँसू आयटम नंबर सीमा सिहं पर पिछला दिने फिल्मावल गइल. निर्माता आलोक कुमार आ निर्देशक हिमांशु के एह फिल्म खातिर ई आयटम नंबर मुंबई के मड आईलैंड में फिल्मावल गइल. दिनेशलाल यादव संगे काम करे के सीमा सिंह पूरा उछाह में बाड़ी.\nसीमा एकरा अलावे निर्देशक बाली के ‘इज्ज़त’ फिलिमो में बाड़ी जवना के नायक बाड़न दिनेश लाल यादव ‘निरहुआ’.\nकलाकार में प्रकाशित किया गया | Tagged सीमा सिंह\t| Leaveareply\nकलाकार में प्रकाशित किया गया | Tagged गुंजन पंत\t| Leaveareply\nपुस्तक चर्चा, सरोकार, साहित्य में प्रकाशित किया गया | Tagged पत्रिका\t|4Replies\nPosted on सितम्बर 2, 2012 by Anjoria\nभाषा, सरोकार, साहित्य में प्रकाशित किया गया | Tagged बतकुच्चन\t|5Replies\nगुरू लस्टमानंद मार कुर्ता धोती अपना बेग में से निकाल के बिगत रहले साफ करे के. अतने में राम चेला अइले. दंडवत क के पूछले का ह हो बाबा कई दिन से ना लउकलऽ. कहां चल गइल रहल ? बाबा कहले, दिल्ली गईल रहीं. राम चेला के चेहरा पर सवाल रहे जेकर माने कि काहे के? कहले भ्रष्टाचार पर सेमिनार रहे. गवई भ्रष्टाचार मुख्य विषय रहे. अब ऊ त अण्णा पार्टी बोलवले रहे आ पिटाई के खतरा रहे एही से कवनो चैनली पत्रकार त आइल ना. हार पाछ के हमनी के बोलावल लोग.\nओहिजा का बताई कि चारू ओर से करप्शन के प्रतिनिधि लोग आइल रहे. झारखंड से उत्तराखंड ले आ बंगाल से बनारस ले. सब ओर से भ्रष्टाचार. उहां सेमिनार के आयोजक कहले कि विचार के विषय बा कि, मीडिया में करप्शन के बड़ा बदनामी हो रहल बा. ई बदनामी के हटावे खातिर कुछ करे के चाहीं. सब तरह आ वेराइटी के करप्शनन के, के राय धइल कि मीडिया में सबके बात आवे ला. कभी करप्शन के आपन पीड़ा केहु ना कहल. एगो करप्शन के आपन नजरिया से सम्बद्ध लेख तइयार कइल जाउ आ मीडिया के दिहल जाउ. सब लोग तइयार हो गइल. एह में सबसे बड़हन बात ई बा कि सब बहस इमानदारी के नजरिया से होला. बेइमानी के एंगल से केहु ना देखे. आखिर ओकरो बात त सुने के चाहीं. मीडिया चाहे अण्णा पाटीं के लोग कहेला कि करप्शन बड़ा खराब चीज ह. एकरा से दूर रहे के चाहीं. लेकिन हमरा रात में अचानक करप्शन महराज सपना में अइले. हमरा से कहले लस्टमानंद, भले हम अबहीं तनी कमजोर पड़ गइल बानी, सब लोग कहऽता कि एकरा मेटा के रहब लेकिन केहु ई नइखे पूछत कि ओकर आपन नजरिया का बा.\nकरप्शन के बड़ा फायदा बा. सबसे बड़हन बात बा कि एह से विकास के गति तेज हो जाला. दासरका फायदा बा कि करप्ट आदमी सुस्त ना हो सकेला. जब देख तब जोगाड़ में लागल रहेला. कबहु शांति से ना बइठ सके. कुछ करे के चक्कर आ ओकरा बाद जवन क देहलस ओकरा के बचावे के आ खुद बांचे के चक्कर. इहे ना करप्शन से डबल विकास होला. जइसे मान ल कि कहीं एगो पुल बनऽता. अब इमानदारी से त पुल बनी लेकिन करप्शन से एगो पुल बनी आ ओही में से थोड़ सीमिंट, छड़, पइसा वगैरह निकाल के कहीं एगो बंगलो बनि जाई. अरे बंगला मान लऽ अपने बनल लेकिन विकास भइल न. एगो बजट में पुलो बन गइल आ बंगलो बन गइल. एतने ना इमानदारी से रोजगार मिलेला आ करप्शन रोजगार के संभावना बढ़ावे ला. अब मान ल कि एगो रोड बनऽता. ओह से एक बेर कुछ लोगन के रोजगार मिल गइल. अब करप्शन का करी कि ओह रोड के अइसन बनाई कि तीने महीना में टूट जाई. अब ओकरा मरम्मत के खातिर कुछ लोग के रोजगार मिल जाई. ओकर बजट आयी त फेर कवनो घर बन जाई चाहे गाड़ी किना जाई आ फेर तीन महीना के बाद सड़क दूट जाई त फेर इहे चालू हो जाई. रोजगार आ आमदनी के प्रचुर इंतजाम एगो सड़क से. हां कुछ लोग कहेला कि करप्शन चुप चोरी होला. अरे भाई अतना चुप चोरी होइत त अतना खबर कइसे फइलित ? एह से मीडिया से निवेदन बा कि ऊ करप्शन के पाछ छोड़ देऊ.\nआपन भाषण खतम क के जब लस्टमानंद सांस लेहले तले ठीकदार साहेब उनका के फरका बोला ले गइल. का जाने का बात रहे.\nलस्टम पस्टम, स्तम्भ में प्रकाशित किया गया | Tagged भोजपुरी, लस्टम पस्टम\t| 1 Reply\nसंसद के पिछला सत्र में तब के गृहमंत्री पी चिदम्बरम भोजपुरी में एगो वाक्य का पढ़ दिहलन कि लागल सरकार अब भोजपुरी के ओकर जायज हक देइए दिहलसि. चारो ओर से नगाड़ा बाजे लागल. बाकिर अबकी के सत्र में विचार करे वाला विषयन में भोजपुरी के विषय शामिले ना रहल.\nबिहार भोजपुरी अकादमी के अध्यक्ष प्रो॰ रविकांत दुबे केन्द्र सरकार के एह आचरण के धोखाधड़ी बतावत खुलासा कइले बाड़न कि केन्द्रीय गृहमंत्रालय भोजपुरी के मान्यता के सवाल लटकावे खातिर बिहार सरकार आ ओकरा माध्यम से भोजपुरी अकादमी से नौ बिन्दूवन पर जानकारी मँगवले बिया. जवन सवाल पूछल गइल बा तवनन के उलूल जलूल बतावत प्रो॰ दुबे कहले बाड़न कि एह तरह के बेमतलब सवाल पूछला से इहे लागत बा कि केन्द्र सरकार भोजपुरी के मसला लमहर दिन ले लटकावल चाहत बिया.\nभोजपुरी अकादमी के अध्यक्ष प्रो॰ दुबे ओह सवालन के जानकारी देत कहले बाड़न कि केन्द्र सरकार जानल चाहत बिया कि बिहार सरकार के कवन कवन विभाग भोजपुरी के इस्तेमाल करेले, भोजपुरी लिपि में कतना विद्यार्थी कवन कवन विषय के परीक्षा देबेलें, कतना लोग भोजपुरी बोलेला, कतना प्राथमिक आ मध्य विद्यालयन में भोजपुरी पढ़ावल जाले आ कतना विद्यार्थी एकरा कक्षा में बाड़ें, सरकार कतना भोजपुरी शिक्षक बहाल कइले बिया, आ कवना स्तर ले सरकारी काम में भोजपुरी के इस्तेमाल होला. एह सवालन से केन्द्र सरकार के मनसा साफ पता लागत बा.\nएह दिसाईं प्रो॰ दुबे कहले बाड़न कि भोजपुरी अकादमी भोजपुरी इलाका के ओह सांसदन के विरोध करी जे लोग संसद में भोजपुरी के सवाल पुरजोर तरीका से नइखे उठवले.\n(भोजपुरी अकादमी के विज्ञप्ति से)\nखबर, देश आ समाज, भाषा, सरोकार में प्रकाशित किया गया | Tagged भोजपुरी\t| 1 Reply


तृप्ति शाक्या का साथे सजे जा रहल बा भउजियन के महफिल – Anjoria\nतृप्ति शाक्या का साथे सजे जा रहल बा भउजियन के महफिल\nजुलाई 29, 2010 महुआ टीवी\nकभी राम बन के कभी श्याम बन के से रातोरात हर घर में आपन जगहा बना लेबे वाली तृप्ति शाक्या से अबकी के भौजी नम्बर वन के महफिल सजे जा रहल बा जवना में तृप्ति अपना मीठ आवाज से शो में मिश्री घोल दीहें. शुरुआत ओही गीत से होखी आ ओकरा बाद चार शहर से आइल चार गो भौजाई आपन आपन हुनर देखइहें.\nमिर्जापुर के पूनम दूबे रंगीली बन के, पटना के भावना भारती छबीली बन के, रेनुकूट के सुनीता रसीली बन के, आ गोरखपुर के संध्या झूमरी भौजी का रुप में दर्शकन के मनोरंजन करीहे. रंगीली भौजी के गजल गायकी सभकर दिल छू ली, त छबीली भौजी अपना गायकी से सभका में करेंट पैदा करा दीहें. रसीली भौजी के ननद आ शो के एंकर प्रियेश सिन्हा के नोंक झोंक देखे लायक रही. उनका मस्ती भरल डांस पर त जजो लोग नाचे लगीहें. पूरा हफ्ता एह लोग के गायन नृत्य आ अंदाज से सेट पर मस्ती के माहौल बनल रही.\nरउरा कहाँ रहब सोमार से बियफे का रात साढ़े आठ बजे जब महुआ टीवी पर एह शो के प्रसारण होखे वाला बा?\n(स्रोत : प्रशान्त-निशान्त)\nभोजपुरी सिनेमा से\nVinay Anand is livingalife like call center employee\nOne thought on “तृप्ति शाक्या का साथे सजे जा रहल बा भउजियन के महफिल”\nजुलाई 30, 2010 को 9:42 पूर्वाह्न पर\nख़ुशी के बात बा कि तृप्ति शाक्या जी भौजी नम्बर वन के महफिल सजावे\nखातिर महुआ टीवी पर आवतारी.बड़ी दिन के बाद तृप्तिजी के देखेके के\nमिली .लेकिन दिल्ली के सभ लोग न देख पाई. दिल्ली में महुआ टीवी\nके प्रसारण बहुत कम जगह बा. दिल्ली के 80% लोग महुआ टीवी से\nवंचित बा .


देख नयन भरि आइल सजनी – Anjoria\nगीत-गवनई देश आ समाज भोजपुरिया लाल सरोकार\nदेख नयन भरि आइल सजनी\nजनवरी 25, 2011 तेरही, बालेश्वर, बिरहा भवन\nबिरहा भवन से लवटि के\nआजुवे बिरहा भवन से लवटल बानी. दुख, कोहरा, आ धुंध में लपटाइल बिरहा भवन के छोड के. शीत में नहात. बिरहा भवन मतलब बालेश्वर के घर. जे मऊ ज़िला के चचाईपार गाँव में बा. कल्पनाथ राय रोड पर. बालेश्वर के बड तमन्ना रहे हमरा के अपना बिरहा भवन ले जाये के. देखावे के. हमहू गइल चाहत रहनी बाकिर कवनो कवनो व्यवधान आ जात रहे आ कार्यक्रम टल जाव.गोरखपुर में हमरा गांव बैदौली बालेश्वर तीन बेर गइल रहलें. से उहो हमरा के आपन गांव देखावल-घुमावल चाहत रहले. काल्हु बिरहा भवन गइबो कइनी. बाकिर एह तरह जाये के होखी, ई ना जानत रहीं. काल्हु २३ जनवरी के बालेश्वर के तेरही रहुवे. भोजपुरी के एह अमर गायक, अपना माटी के गायक का घरे जइसे पूरा जवार उमड आइल रहे. कहीं कि टूट पडल रहे. सबेरे से देर रात ले लोग के आना-जाना बनल रहल. ई आत्मीय जन समुदाय देख के लागल कि काश बालेश्वर एहीजे आंख मूंदले रहतन भा फेरु कम से कम उन कर अंत्येष्टि एहीजे कइल गइल रहीत त शायद मरला का बाद लखनऊ वाला उपेक्षा ना भोगे के पड़ित. लखनऊ में जवन थोड बहुत लोग आइलो रहे, अधिकतर औपचारिकता निबाहत रहले. बाकिर बिरहा भवन में लोग आत्मीयता में जुटल रहे. अइसे जइसे कवनो दूब ओस में नहाईल होखे. वइसहू बालेश्वर लखनऊ में रहत भले रहले बाकिर कहसु कि, जियरा त हमार वोंहीं रहेला !’ भोजपुरी बिरहा गायकी में ठेका का तौर पर साथी कलाकार जिय !! जिय !! के ललकार जइसे देले वइसहीं.\nहालांकि एहिजा लखनऊओ में उनका शव यात्रा में एगो सांसद रहले, भोजपुरी समाज के लोग रहे, मालिनी अवस्थी रहली, विधान सभा अध्यक्ष सुखदेव राजभर खुद पहुंचे रहले भैंसाकुंड. उनुका के अंतिम विदाई देबे. लखनऊ में रह रहल उनकर सगरी संगी- साथी, कलाकार, हित- मित्र सभे रहे. लेकिन एगो देखावा लगातार पाबस्त रहुवे, जे चचाईपार के बिरहा भवन में दूर-दूर तक ना झलकल. ना ही ई दिखावा करे वाला लोग. उनकर साथी कलाकारो बेसी ना लउकले. उहो लोग ना लउकल जे एहिजा लखनऊ में उनका साथे दिन रात नत्थी रहत रहे. जिनका के एहिजा उह बसवले रहले, अंगुरी पकड के गायकी में चले के सिखवले रहले. हँ, उनकर हरमुनिया मास्टर हरिचरन दू दिन पहले से बिरहा भवन पहुंचल पटाइल रहले. गोया कार्यक्रम के पहिले रिहर्सल आ रियाज़ ज़रूरी रहे कि कहां कतना मीटर देबे के बा, कहवां तान देबे के बा, कहां मुरकी, कहां खटका, आ कहां आलाप भा कोरस देबे के बा. अउर हँ, जिय! जिय! के ललकारो. मास्टर बरिसन से बालेश्वर के संगत अपना हारमोनियम का साथे करत रहले, उनके साथे दुनियो घूमले. अबहियो ओही भूमिका में रहले. हँ, बिल्कुल नया पौध के कुछ कलाकारो चहुंपल रहले आ पूरा मन-जतन का साथे. जइसे संजय यादव, दीपक आ अंगद जइसन बचवा. जिनकर मूंछ की रेघाईयो अबहीं साफ नइखे आइल. अउर अबही पढाईयो खतम नइखे भइल. बालेश्वर जे जियते जिनिगी किंवदंती बन चलल रहले, सभे उनके बतकही में लागल रहले. बालेश्वर के भतीजा हउवन शिवशंकर. गांवे पर रहेले. घर दुआर, खेती-बारी उहे सम्हारेले. बतवले कि एक बेर अइलें त एहीजे खेत मे लोटाये लगले. रोवे लगले. पूछनी कि का भइल ? त हमरा के अँकवारी भर लिहलन. कहे लगलन कि एह माटी के बड़ा करजा बा हमरा पर.हमरा के कहां से कहां पहुंचा दिहलिस. तब ऊ कहीं विदेश से लवटि के आइल रहले.\nयाद आवत बा १० जनवरी के बालेश्वर का शव यात्रा में एगो सांसद आ भोजपुरी समाज के पदाधिकारी चलत जात रहले आ बालेश्वर का बारे में जवने आध-अधूरा जानकारी रहुवे परोसत जात रहले. आ जब बेसी हो गइल त बालेश्वर के टीम के एगो पुरान एनाऊंसर सुरेश शुक्ला अचानके भडक गइलन. चिचिया के कहलन, ‘रउरा लोग कुछ नइखीं जानत ! बंद करीं ई सब बकवास ! सब गलत-सलत बोलत जात बा. सांसद महोदय भकुआ गइलन. हमरा ओर देखले सशंकित नज़र से. कि जइसे हम उन का बातन के सही ठहरा दीं. ऊ लोग शायद शुक्ला जी के जानतो ना रहुवे. हम चुप रहनी बाकिर जब ऊ दुबारा सवालिया नज़र से हमरा ओरि देखलन त हम गँवे से कहनी, ‘शुक्ला जी ठीक कहत बाड़े.’ लोग बिखर गइल रहे. अइसही १६ जनवरी के प्रेस क्लब में आयोजित श्रद्धांजलि सभो में बहुते सारा लोग आध-अधूरा जानकारी में झूठ-साँच मिला के ताश फेंटत रहले. इहां तक कि पूर्व मुख्यमंत्री रामनरेश यादव, जे कि बालेश्वरे के इलाका के रहे वाला हउवे, बोलत-बोलत रौ में बह गइले. कहे लगलन कि, ‘ जब हम मुख्यमंत्री रहीं तब होली में बालेश्वर अपना टोली का साथ आवत रहसु हमरा इहां. कदंब के पेड का नीचा बइठ के गावसु. एक बेर हमरा से कहे लगले कि हमरा के रेडियो में गावे के मौका दिला दीं. आ हम दिअवनी.”\nत ईहो बाति बहुते लोग के हजम ना भइल. संयोग से शुक्ला जी ना रहलें. ना त एहिजा त माइके रहुवे. जाने शुक्ला जी उनकर का गति बनवते. तथ्य ई रहे कि राम नरेश यादव १९७७ में मुख्यमंत्री बनले आ बालेश्वर १९७५ से आकाशवाणी पर ना सिर्फ़ गावते रहले बलुक भोजपुरी गायकी में झंडा गाडत रहले. खैर, एहिजा बिरहा भवनो में खूब बतकही चलल. किसिम-किसिम के किस्सा रहे बालेश्वर का बाबत. भाउकता रहे आ सहज रहे. कतहीं कवनो घाल-मेल ना. निमन-बाउर हर तरह का चाशनी में. बाकिर बिना मिर्च-मसाला के. उनका असल गांव बदनपुरा के कृपाशंकर सिंह बचपन के संहतियां हउवें. आठवीं तक साथ पढले. उनका बारे में एक से एक व्यौरा परोसत रहले. उनुकर खुराफातो बतावत रहले आ उनुकर चालूपनो. बिलकुल मित्र भाव में. बतवले कि, ‘तब बिरहा के दंगल होखे. हमहन बटुरा के लाठी- वाठी ले के जाईं सँ. आखिर दोस्त के जितवावे के रहत रहुवे, बाद में कुछुवो हो जाव.’ अचानके ऊ रूकले, कहले, ‘एक बेर त गज़बे हो गइल. ऐन बिरहा में अपोज़िट पार्टी के गाना में गरिया दिहलन आ भाग चललन. हमनी का घेरा गइनी जा.’ ऊ जइसे कि जोडले, ‘अरे बडा चालू रहे. बाद में कल्पनथवा के चक्कर में आइल त अउरी चालू हो गइल.’ एगो दोसर साथी जोडले,’ चालू रहे तब्बै न एतना आगे बढ गइल. नाम कर गइल ज़िला जवार के.’\nई सही बा कि बालेश्वर के सब से पहिले स्वतंत्रता सेनानी आ विधायक विष्णुदेव गुप्ता पहिचनले आ अपना चुनाव मे सोसलिस्ट पार्टी के मंच दिहले. पर जल्दिये बालेश्वर झारखंडे राय का साथे जुड के कम्युनिस्ट हो गइले. फेर बहुते दिन ले ऊ झारखंडये राय का साथ जुडल रहले. बाद में उनुकर इहे साथी रमाशंकर सिंह कल्पनाथ राय का बहुते दबाव पर बालेश्वर के उनुका से मिलववले. फेर त ऊ कल्पनाथ राय के हो के रह गइलन. आगे चल के त ऊ सभका खातिर गावे लगले. सोनिया गांधी तक खातिर भीड़ बटोर आ ओकरा के बन्हले राखे के काम उणुका के सँउपल गइल. फेर त ऊ मुलायम- लालू से लगायत लाल जी टंडन तक, का जाने केकरा-केकरा ला गवले. लोग कहे कि बालेश्वर के ई पतन ह. बालेश्वर कहसु, पतन ना, मजूरी ह. जे मजूरी देही ओकरे खातिर गाएम. हालांकि साँच इहो बा कि अधिसंख्य बेर बिना मजूरीओ लिहले गावत रहले. संबंध निबाहे खातिर. कई बेर लोग उनुकर मजूरीओ मार देव. बाकिर ऊ ओकर गांती बांध के ना घूमसु. चचाईपार के मनोज यादव बतवले कि अबहिये हमरा एगो दोस्त का घर में शादी रहे. ४ जनवरी के. बालेश्वर चाचा हमरा एके बार के कहला पर लखनऊ से आ के गा दिहलन. हम जब लखनऊ से चहुँपली बिरहा भवन त मनोज यादव जबरदस्ती हमनी के अपना घरे लिआ गइलन नहावे धोवे ला आ खाये खातिर. आ इहे ना चचाईपार के हर घर किवाड खोलले सब के स्वागत खातिर तइयार रहुवे. कि बाहर से जेही आए ओकरा कवनो दिक्कत ना होखे. हालां कि बालेश्वर खुद बिरहा भवन एतना बड बनवा गइल बाड़न कि एगो का दू दू तीन तीन गो बारात टिक जाव ओहिजा. तबहियो गांववालन के आपन भावना रहुवे. बालेश्वर से उनुकर जुडाव रहुवे. ई जुडावे त रहे कि कल्पनाथ राय के बेटा आ बीबी भलही राजनीतिक रूप से अलगा- अलगा होखसु पर अलगे सही अइले सिद्धार्थो राय आ सुधो राय. आ उनुकर बहूओ. कल्पनाथ राय के गांव सेमरी जमालपुर बालेश्वर के गांव से ४ किलोमीटर का दूरी पर बा.\nलखनऊ वाला दिखावा एहिजा ना रहे पर अइसन कवनो जमात ना रहे जे ओह दिन बिरहा भवन बालेश्वर के श्रद्धा के फूल चढावे ना आइल होखे. कवनो पार्टी ना रहुवे जवना के कार्यकर्ता ना आइल होखसु. छोट-बड सभे. अतना लोग, अतना तरह से आवत रहे कि का बताईं ? सगरी पूर्व विधायक, वर्तमान विधायक, ज़िला पंचायत सदस्य. अलाने- फलाने. अचानक एके साथ कई-कई गो गाडी जब रूके त ओहिजा मौजूद लड़िकन में कौतूहल उपजे. एगो लडका जे टीन एज रहे, अपना के बेसी चतुर बरतत सभकर व्यौरा परोस जाव. बाकिर जब बेसी हो गइल त केहू पूछे, ‘ई के ह ?’ त ऊ कहे, ‘ कवनो बड़का आदमी !’ आ लोग हंसे लागे. हमरा अचानके कैलाश गौतम के याद आ गइल. अब त उहो नइखन बाकिर एक बेर इलाहाबाद में उनका बेटा के शादी रहे. कार्ड देत कहले, ‘राजा अइह ज़रूर.’ हम गइबो कइनी. बारात में देखनी कि कमिशनर से लगायत खोमचा रिक्शा वाला सभे मौजूद रहे आ सभे एके साथ भोजन करत. इहे हाल बालेश्वरो किहां रहल. कैलाश गौतमो जनता से जुडल कवि हउवें आ बालेश्वरो जनता से जुडल गायक. से ई साम्य स्वाभाविके रहल. लखनऊ में १० जनवरी के जब बालेश्वर के अंत्येष्टि होत रहल त भैसाकुंड पर खडा-खडा कहानीकार शिवमूर्ति जी बोलले, ‘ कवनो दोसर लेखक नइखे लउकत ?’ हम कहनी,’ लेखक समाज में बड़ले कव गो बाड़े ?’ ऊ चुप रह गइले. लेकिन एहिजा बिरहा भवन में केहू चुप ना रहे. ऊ चाहे पंडित जी होखसु भा डोम जी, चाहे ठाकुर सहब होखसु भा यादव जी, अमीर होखे, गरीब होखे, सभे बालेश्वरे का बतकही में धंसल पड़ल रहे. आकंठ. घर में गांव के औरत लाइन से बइठल पूडी बेलत रहली. चलन के मुताबिक गावत ना रहली. गांव में चलन बा कवनो काम करत औरत गाना गावेली बाकिर आजु शोक में कइसे गावसु ? सभ कर आंख नम रहे. बालेश्वर के एगो गीत याद आ जात बा. हमरे बलिया बीचे बलमा भुलाइल सजनी ! जवना का आखिर में ऊ गावत बाड़े,’ लिख के कहें बलेसर, देख नयन भरि आइल सजनी !’ साँचहू हमार आँखि भर आवता. लवटि आवत बानी बिरहा भवन से. शीत में नहात.\nवरिष्ठ पत्रकार और साहित्यकार, लखनऊ\nभोजपुरी कहानी पर बक्सर में संगोष्ठी


टटको में टटका खबर : 11 अक्टूबर 2014, शनिचर – Anjoria\nनानाजी देशमुख के जनमदिन 11 अक्टूबर पर दिल्ली में उनुका प लिखल किताब ‘विराट पुरुष नानाजी’ के विमोचन करत प्रधानमंत्री नरेन्द्र मोदी.\nवेस्टइंडीज के 48 रन से हरा के भारत सीरीज में बराबरी कइलसि. भारत के सात विकेट पर 263 रन का मुकाबले वेस्ट इंडीज के पूरा टीम 215 रन पर आउट.\nदेश के करोड़ो हिन्दू सुहागिन आजु अपना मरद के लमहर उमिर के कामना करत करवा चौथ के व्रत रखली. दोसरा कवनो संप्रदाय में अइसन कवनो व्रत भा ‘डे’ मनावल जाव. एह साल पर साल का तरह करवा चौथ का खिलाफ सेकूलर बयानबाजी देखे सुने के ना मिलल आ सोनियो गाँधी माई बहिन के एह मौका पर बधाई दिहली.\nसंघचालक मोहन भागवत कहलन कि हिंदुत्व हिंदुवन के विरासत ह जागीर ना. कहलन कि जरूरी बा कि देश के नवहियन के उनुका जड़ का बारे में बतावल पढ़ावल जाव. दिल्ली के विज्ञान भवन में ‘इंसाइक्लोपीडिया ऑफ हिंदुइज्म’ के अंतरराष्ट्रीय संस्करण के विमोचन करत मोहन भागवत ई बाति कहलन.\nसीमा पर चौबीसो घंटा ना बीतल शान्ति के कि पाकिस्तान का तरफ से फेरू गोलाबारी शुरु हो गइल पूँछ इलाका में. भारतो का तरफ से मन भर जबाब दे दिहल गइल बा.\nखरीद प्रक्रिया से जुड़ल फाइलन के गायब होखला का चलते रक्षा मंत्रालय आजु 22 हजार करोड रुपिया के 20 गो हाॅक प्रशिक्षण विमान खरीदे के फैसला रद्द क दिहलसि आ नया से टेंडर मँगवले बावे.\nबीसीसीआई के दादागिरी का सोझा हथियार डालत राजस्थान क्रिकेट संघ आजु अपना चुन के आइल अध्यक्ष ललित मोदी के अध्यक्ष पद से हटा दिहलसि.\nबलात्कार पर आर आर पाटिल के बेहूदा बयान कहत सभे निन्दा करत बा. हालांकि बाद में पाटिल कहलन कि उ ई बात मजाक में कहले रहलन आ एकरा ला माफी चाहत बाड़े.\nमनसे उम्मीदवार सुधाकर खाडे पर लागल बलात्कार के आरोप पर महाराष्ट्र के गृहमंत्री रहल आर आर पाटिल कह दिहलन कि सुधाकर के विधायक बनला का बाद बलात्कार करे के चाहत रहुवे पहिले ना.\nप्रधानमंत्री नरेंद्र मोदी आजु चुनाव सभा में हरियाणा आ महाराष्ट्र के जनता से भाजपा के बहुमत वाली मजबूत सरकार बनवावे के गोहार लगवलन.\nइंफोसिस के संस्थापक एन आर नारायण मूर्ति काल्हु कंपनी के मानद अध्यक्ष के पद छोड़ दीहें. नारायण मूर्ति के मनसा बा कि उनुका के सरकार आपन सलाहकार बना लेव.\nदिल्ली के 12 तुगलक रोड वाला सरकारी कोठी के प्रधानमंत्री रहल अपना बाप चरण सिंह के स्मारक बनवावे खातिर चौधरी अजित सिंह काल्हु महापंचायत बोलववले बाड़न.\nभारत पाकिस्तान के सीमा काल्हु रात शांत रहल. लागत बा कि भारत के जबाब पाकिस्तान के बुझा गइल बा. असल में ओकरा अंदाजे ना रहे कि अतना तगड़ा जबाब भेंटा जाई. ऊ त बस कड़ा निन्दा के सोचले रहुवे.\nशुक का दिने पश्चिम बगाल के मुख्यमंत्री ममता बनर्जी राज्य के मामिला में बिना जरूरत दखल देबे खझातिर केन्द्र सरकार के आलोचना कइली. बर्दवान धमाका के जाँच केन्द्र एनआईए के दे दिहला से बेचैन बाड़ी ममता.\nPrevious Post: टटको में टटका खबर : 10 अक्टूबर 2014, शुक\nNext Post: हुदहुद माने का आ तूफान के ई नाम के राखल?


गूगल मीट पर भइल भोजपुरी संगम के कवि गोष्ठी – Anjoria\nअगस्त 14, 2021 गोऱखपुर, भोजपुरी संगम\n‘भोजपुरी संगम’ के 138 वीं ‘बइठकी’ कोरोना प्रोटोकॉल के नाते ‘गूगल मीट’ एप से ऑनलाइन आयोजित भइल. अध्यक्षता सुभाष चंद्र यादव जी अउर संचालन अवधेश नंद आ ज्ञानेश्वर गुंजन जी मिल-जुलि के कइलीं.\nबइठकी के शुरुआत अरविंद ‘अकेला’ के वाणी-वंदना के बाद कुशीनगर के राम नरेश शर्मा ‘शिक्षक’ के सुमधुर गीत से भइल-\nप्यार लूटल करऽ आ लुटावल करऽ\nजन-जन के हिया से लगावल करऽ\nबिहार के बेतिया से संचालन करत ज्ञानेश्वर गुंजन जी आपन सुन्दर गीत पढ़लीं-\nदियरी सनेहिया के देखा न बुताए\nटूटे ना पिरितिया के तार\nअवधेश ‘नंद’ के बेटी पर लिखल मोहक छंद से ‘बइठकी’ गम्भीर हो गइल-\nबेटी हईं घर के दियरी\nइनके बिनु नाहीं बा संझा-पराती\nनई दिल्ली से डा. कुमार नवनीत जी के बिरह गीत से पुरहर माहौल बनि गइल-\nअँखिया लोर तनी ढरकावऽ जनि\nपिया देखत होइहें ना\nसृजन गोरखपुरी भोजपुरी ग़ज़ल सुना के ‘बइठकी’ के एगो नया आयाम दिहलें-\nचरे दऽ साँड़ जिनि छेड़ऽ\nबेवस्था  के   जमाई  हऽ\nकुमार अभिनीत के संजीदा आ लोकप्रिय गीत बइठकी खातिर जरुरी समझल गइल-\nसून परल सगरी सिवान\nजवान घरे आइल नाहीं\nलखनऊ के श्रीमती अंजू शर्मा जी से भारत के ओलंपिक जीत पर काव्यमय बधाई मिलल-\n खेल-खेल में खेलि के नीरज के विस्वास\nअइसन भाला फेंकलें रचि दिहलें इतिहास\nलखनऊए से वरिष्ठ कवि सूर्य देव पाठक ‘पराग’ जी आपन महत्वपूर्ण हाजिरी दर्ज करवलीं-\nतोहरा कोठवा से हमरा का काम बा?\nहमरा खातिर बा निम्मन मड़इया\nअध्यक्षता करत सुभाष चन्द्र यादव जी शहीदन के अपने गीत से नमन करत ‘बइठकी’ के अंतिम सीढ़ी पर पहुँचवलीं-\nदेके कुरबानी रखलें देसवा के पानी ओ जवानी के नमन\nअइसन रहलें स्वाभिमानी ओ जवानी के नमन\nएह लोगन के अलावा अरविंद 'अकेला', प्रेमलता रसबिंदु, संतोष विश्वकर्मा, कुमार शैल (बस्ती), शिवनंदन जायसवाल (लुंबिनी, नेपाल) आदि लोग भोजपुरी काव्य के कई विधन से 'बइठकी' के अलंकरण कइलें। एह अवसर पर डा.सुमन मिश्रा (लखनऊ), डॉ.धनंजय मणि त्रिपाठी (महराजगंज) व राकेश 'अकेला' सहित अनेक लोगन के आनलाइन उपस्थिति बइठकी के गर्हू बनवलस।\nअंतिम में सगरी लोग के आभार ज्ञापन कुमार अभिनीत जी कइलें।\n(स्रोत – कुमार अभिनीत, संयोजक, भोजपुरी संगम)


खबर एक नजर में (19 मई 2011) – टटका खबर\nखबर एक नजर में (19 मई 2011)\nसहकारिता मंत्री रामाधार सिंह के इस्तीफा\nऔरंगाबाद कोर्ट से सोलह बरिस पहिले फरार घोषित बिहार के सहकारिता मंत्री रामाधार सिंह इस्तीफा दे दिहले. काल्हु राजद प्रतिनिधिमण्डल राज्यपाल से भेंट कइले रहे आ अचरजजतवले रहे कि सोलह साल से फरार घोषित एह आदमी के कवना कारण से मंत्री बनावल गइल. इहाँतक कि रामाधार सिंह एहबात के अपना शपथोपत्र में नइखन बतवले.\nयूपी के भविष्य खातिर लड़ीहे राहुल\nकाल्हु अपना पार्टी के प्रदेश अधिवेशन में बोलत कांग्रेस के महासचिव राहुल गाँधी कहले कि उनकर मकसद चुनावी ना हो के यूपी के भविष्य सँवारे के बा. कहलन कि जइसे पूरा देश तरक्की करऽता उत्तरो प्रदेश वइसने तरक्की करो. दिन भर पार्टी के वक्ता लोग के सुनला का बाद साँझ के आपन संबोधन देत राहुल के कहना रहे कि ना जाने कवना गलती का चलते कांग्रेस अतना दिन से सरकार से बाहर बा. समय आ गइल बा कि एह पर मंथन कइल जाव आ सबक लिहल जाव. राहुल का नजर में कांग्रेस के कवनो विकल्प नइखे एहसे कांग्रेसियन के आपन आपसी मतभेद भुला के मिशन २०१२ में लाग गइला के जरुरत बा.\nकांग्रेस पंडाल में आग लागल\nकाल्हु बनारस में चलत कांग्रेस के प्रदेश अधिवेशन का पंडाल में शार्ट सर्किट का चलते आग लागला से हड़कंप मच गइल बाकिर पहिले से मौजूद फायर ब्रिगेड के कर्मचारी पाँच मिनट का भितरे आग पर काबू पा लिहले. ओह समय राहुल गाँधी मंच पर मौजूद रहले.\nबाबा रामदेव अपना जान पर खतरा बतवले\nयोग गुरु बाबा रामदेव काल्हु फेर कहले कि भठियारन से उनुका जान के खतरा बा काहे कि ऊ लगातार माँग करत बाड़न कि विदेश में जमा करिया कमाई के धन वापिस हिन्दुस्तान ले आवल जाव आ भठियरपन खतम करावल जाव. बाबा रामदेव कहले कि हजार आ पाँच सौ रुपिया के नोट बंद कर देबे के चाहीं काहे कि एहसे करिया कमाई वाला धन के सुविधा मिलेला. बाबा रामदेव इहो कहलन कि उनुकर कवनो राजनीतिक आकांक्षा नइखे आ ऊ कहियो कवनो राजनीतिक दल ना बनइहे.\nमायावती पलटवार कइली\nउत्तर प्रदेश के मुख्यमंत्री मायावती काल्हु कांग्रेस पर पलटवार करत कहली कि पाँच राज्यन के चुनाव का तुरते बाद पेट्रोल के दाम बढ़ा के कांग्रेस आपन जनविरोधी चेहरा देखा दिहले बिया. कहली कि केन्द्र चाहीत त बड़का उद्योगपतियन के दिहल जा रहल साढ़े चार लाख करोड़ के सबसिडी में कटौती कर के पेट्रोल के दे सकत रहे बाकिर ओकरा आम जनता से कवनो मतलब नइखे. कहली कि प्रदेश के पिछड़ापन के जिम्मेदार केन्द्र सरकार बिया जे प्रदेश के विकास खातिर माँगल धन नइखे देत.\nआँधी तूफान में कई दर्जन लोग के जान गइल\nबिहार यूपी समेत उत्तर भारत के कई इलाका में काल्हु साँझ आइल भयंकर तूफान का चलते कई दर्जन लोग के जान चल गइल. यूपी में २२ लोग के मौत के खबर बा त बिहार में चौदह लोग के. सैकड़ो मकान एह आँधी में उधिया गइल. बाद में भइल बरखा से उत्तर भारत में चलत भयंकर गरमी से जरुर लोग के राहत मिलल बा. कई जगहा गाछ आ बिजली के खंभा गिरला से बिजली आपूर्ति रुक गइल बा.\nमहाराजगंज के जिला बनावे के माँग\nकाल्हु कुछ लोग महाराजगंज के जिला बनावे के माँग ले के राजेन्द्र चौक पर प्रदर्शन कइल. महाराजगंज अबही सिवान जिला में बा बाकिर एकरा के जिला बनावे के माँग पिछला कई साल से हो रहल बा. लोग के कहना बा कि मौजूदा सांसद. विधायक, आ विधानपार्षदन के लापरवाही का चलते जिला बने के हर शर्त पूरा कइला का बावजूद महाराजगंज जिला नइखे बन पावल.\nयूपी पालिटेकनिक प्रवेश परीक्षा के रिजल्ट १५ जून ले\nआठ से दस मई तक भइल पालिटेकनिक प्रवेश परीक्षा के परिणाम १५ जून तक आ जाये के उमेद बा. जबकी तकनीकि कॉलेजन में प्रवेश खातिर भइल स्टेट इंट्रेंस एक्जामिनेशन के परिणाम ३० मई तक आ जाये के बतावल जात बा. यूपी के बोर्ड रिजल्टो ओही समय निकले के संभावना बा.\nखबर एक नजर में (18 मई 2011)\nखबर एक नजर में (22 मई 2011)


बुढ़िया माई - जयशंकर प्रसाद द्विवेदी - मैना: भोजपुरी साहित्य क उड़ान (Maina Bhojpuri Magazine)\nHome जयशंकर प्रसाद द्विवेदी विविध संस्मरण बुढ़िया माई - जयशंकर प्रसाद द्विवेदी\nबुढ़िया माई - जयशंकर प्रसाद द्विवेदी\n१९७९ - १९८० के साल रहल होई, जब बुढ़िया माई आपन भरल पुरल परिवार छोड़ के सरग सिधार गइनी। एगो लमहर इयादन के फेहरिस्त अपने पीछे छोड़ गइनी, जवना के अगर केहु कबों पलटे लागी त ओही मे भुला जाई। साचों मे बुढ़िया माई सनेह, तियाग आउर सतीत्व के अइसन मूरत रहनी, जेकर लेखा ओघरी गाँव जवार मे केहु दोसर ना रहुए। जात-धरम से परे उ दया के साक्षात देवी रहनी। सबका खाति उनका मन मे सनेह रहे, आउर छोट बच्चन खाति त उ सनेह के दरिया रहनी। लेकिन उनकर जीवन शुरुए से दुख दरद के लमहर बवंडर ले के आइल रहे।\nबुढ़िया माई के बचपन के नाम त राजेश्वरी रहल। उनकर नईहर खुसहाल आउर भरल पुरल रहे। बालपन त सबही के खुसी हंसी मे बीतिए जाला, उनकरो बीत गइल। फिर धीरे धीरे उनका बियाह के खाति लईका के खोज होखे लागल। उनका दुनो भाई, बाबू, चाचा-पीती लोग जी-जान से जुट गइल रहे। आखिर एक दिन लईको मिल गइल, पढल–लिखल नीमन संस्कारी परिवार से रहल उहो। खूब धूम-धाम से बरात आइल आउर उनकर बियाह हो गइल। लेकिन ओहि दिन से जइसे उनका सुख-चैन मे केहु के नजर लाग गइल। उ मरद जेकर उ मुहों ना देखले रहस, बियाहे के चार महीने के भीतरी देहांत हो गइल। ओहि दिन से उनका नइहर मे बिधवा के बस्तर पहिने के पड़ गइल। अपना मरद के सुख आउर साथ का होला, उनका भीरी जीए के एको पल नसीब न भइल।\nएक त बिधवा लइकी ऊपर से नइहर मे रहल, गाँव जवार मे त बहुते शिकाइतके बात होला। उनकर भाई उनके ससुरारी जा के लइकी के बिदाई खाति निहोरा कइल लोग। बाकि आपन लइका खोइला क दरद आउर ऊपर से गाँव समाज मे होखे वाला खुसुर फुसुर से तंग उहो लोग हामी ना भरलस। थक-हार के बात पंचईती मे गइल, पंच लोग समहुत हो के ई निर्णय कइलस की बात के लइकी के ऊपर छोड़ दिआव, लइकी चाहे त दुनों परिवार मिल के दोसर बियाह करावे या फेरु ससुरारी जाइल चाहे त ससुरारी वाला लोग बिदा करा के ले जाव। वैधव्य आउर सुहागिन होए क चुनाव रहल, लेकिन ओकरे बादो उ बिधवा बन के रहल मंजूर कईली। बिधवापन के आपन किस्मत आउर ससुरारी के आपन करमभूमि मान के उ ससुरारी आ गइली।\nबुढ़िया माई अपना घरे यानि ससुरारी मे एगो बिधवा नीयन अइनी। ऊंहवा अइला के बाद सबका के आपन बानवे ला सगरी उताजोग कइनी आउर कामयाबों भइनी। घर के दशा संभारे खाति उनका कईयो गो निर्णय लेवे के परल। अपना साहस से उ हर लीहल निर्णय सफल बनवली। उनकर पहिलका निर्णय छोट देवर के बियाह करावल रहल। बुढ़िया माई घर मे सबसे बड़ रहली, से सभे केहु उनका से सलाह जरूर लेहस। उनका परयास से घर मे खुसी लवटल। देवरानी के साल भर मे बेटा क जनम भइल, खूब खुसी मनावल गइल, सोहर गवाइल, बायन बटाइल। आपन कुले गोतिया दयाद नेवतबों कईली। लेकिन बुढ़िया माई से बीपत के त जइसे चोली दामन के साथ रहे, बेटवा जब ४ बरीस के भइल तब उनकर देवरो साथ छोड़ गइलन। अब घरे मे दु गो बिधवा मेहरारू, एगो छोट बच्चा, एगो उनका सबसे छोटका देवर अइसन हालत मे अइला के बाद घर संहरल आउर मुसकिल हो जाला। बुढ़िया माई त सती नीयन जीवन जीयते रहनी, उनका देख उनकर सबसे छोटका देवरो भी जीवन भर बियाह न करे क ठान लीहने।\nबुढ़िया माई क समय के संगे संघर्ष जारी रहल। अब घर आउर बाहर, खेती बारी के कूल्ही जीमवारी दुनों लोग अपना अपना सीरे ले लीहलस। एह तरे जिनगी के गाड़ी आगे घसके लागल। बुढ़िया माई दिन रात लईका के परवरिस करे आउर घर सम्हारे मे लाग गइलिन, काहे से कि उनका देवरानी आपन मानसिक संतुलन अपना मरद के जईते खो चुकल रहनी। बुढ़िया माई ओह लईका पर आपन कुल्हे दुलार लूटा दिहली । अब उहे लईका पूरे घर खनदान के चिराग रहल। लईका के देख भाल आउर ओकर नीमन परवरिस दीहल बुढ़िया माई के जीवन के सार बन गइल। बुढ़िया माई ओहमे सफलों भइनी। समय क चकरी त कबों न रुकेला। धीरे धीरे उ लईका भी बियाह जोग हो गइल। बुढ़िया माई फेनु अपना के एगो नवकी जिमवारी खाति तइयार कइली। लडिका क बियाह भइल, बुढ़िया माई लडिका के माँई आउर बाबू दुनों के फरज निभवलीन। बहुरिया के नचिगो न बुझाये दिहनि कि उ आपन सासु ना बानी। उ त बहुरिया खाति सग महतारी से बढ़ के हो गइनी।\nधीरे धीरे समय बीतत रहे, बुढ़िया माई घर आउर बाहर के सागरी जिमवारी अपने सिरे ओढ़ लिहली, काहें से कि उनकर सबसे छोटकों देवर जवन ओह घरी अक्सरुआ सवांग रहलन, एगो दुर्घटना के चपेट मे आ गईलन। चलहूँ फिरे लायक भी नाही बचलन। ओहि घरी घर मे एगो नवका मेहमानो आवे वाला रहल। नियति के का मंजूर बा, ई कोई ना जनेला। नवका मेहमान बिटवा के रूप मे घर मे आइल। ई समाचार एक बेरी फेरु से घर मे गीत गवनई, सोहर, बायन के दिन लौटा दीहलस। लेकिन खाली दु–चार दिन खाति, पंचवे दिन उनका छोटकों देवर भी उनका साथ छोड़ गइलन। शायद इहों पल भी बुढ़िया माई के ओतना नाहीं दुखी कइलस, जेतना दुखी उ आपन जिनगी मे अपना देवर के एगो बात के मान लीहनी। उ घटना बुढ़िया माई के जीवन के अइसन घटना रहल जवना के उ कबों न भुला पवली।\nएक दिन अइसन भइल कि उनका देवर उनका के बोलवलन, आउर कहलन कि सुनत हऊ हमरे लगे कुछ रूपिया हवुए, एके तू आपन दिन रात खाति रख ला। कहे से कि हम अब कुछे दिन के मेहमान बानी, ई रूपिया तहरा काम आई। का पता बा कि जवने लडिका पतोह मे तू दिन रात एक कइले बालू, ओहनी के तोहरे बुढ़ाई मे तोहार सेवा टहल करिहन सन कि नाही। ई सुनते बुढ़िया माई रोवे लगलिन आउर उ अपने लडिका के बोलाय के कहनी कि ए बचवा सुनत हउवा, तोहार छोटका बाबू कुछ रूपिया रखले बाड़न, उ तोहरा से छुपा के हमरा के देवल चाहत बाड़न। सुना ए बचवा, एगो तिल्ली लिया के ओह रूपिया मे तू आगी लगा दे। हमरा के उ रूपिया ना चाही। अगर हमरा आपन ए लडिका के पाले पोसे मे कवनों कमी होखल होई, त ऊपर वाला एगो आउर दुख दे दी, लेकिन उहो हमरा खाति कम्मे होखी। उनकर ई बात सुनके ओह घरी घर मे मौजूद सभे कोई रोवे लागल। अइसन रहनी उ बुढ़िया माई। अजुओ ले उनकर कहल कूल्ही बातन के लछिमन रेखा नीयन उनका घर मे मानल जाला। धन्य रहनी उ बुढ़िया माई आउर धन्य बा ओह घर के लोग जिनका के देवी नीयन बुढ़िया माई के सँग मिलल।\nनाम: जयशंकर प्रसाद द्विवेदी\nमैनेजिग एडिटर (वेव) भोजपुरी पंचायत\nबेवसाय: इंजीनियरिंग स्नातक कम्पुटर व्यापार मे सेवा\nसी-39 ,सेक्टर – 3\nचिरंजीव विहार, गाजियावाद (उ. प्र.)\nअंक - 62 (12 जनवरी 2016)


मई 2013 – Anjoria\nMonth: मई 2013\nखबर सभा समारोह साहित्य\nमनोज भावुक के एकल कथा पाठ\nमई 31, 2013 Editor\nमनोज भावुक के कहानीकार का रूप में बहुत कमे लोग जानेला. अधिका लोग उनका के कवि आ फिल्म समीक्षके का रूप में जानेला. पिछला दिने मैथिली-भोजपुरी अकादमी, दिल्ली तीन दिन…\nआदिशक्ति इंटरटेनमेंट आ बालाजी सिनेविजन प्रा०लि० के बैनर में बनल आ जूबली स्टार दिनेशलाल यादव निरहुआ अभिनीत भोजपुरी फिलिम ‘‘वर्दीवाला गुन्डा’’ 31 मई से बिहार में रिलीज होखत बा. निर्माता…\nसिनेमा भोजपुरी के चर्चित सितारा प्रवेशलाल यादव के बहुचर्चित फिलिम ‘‘टाईगर’’ 31 मई से बिहार के सिनेमाघरन में रिलीज हो रहल बा. निरहुआ इंटरटेन्मेंट प्रा॰लि॰ के बैनर में बनल एह…\nशम्भु पांडे प्रोडक्शन आ उदय सिंह प्रोडक्शन के बैनर तले बनल बनत भोजपुरी फिलिम ’गुलाम’ लेके आवत बाड़न निर्माता शम्भू पांडे आ उदय सिहं. एह एक्शन, कॉमेडी आ रोमान्स भरल…\n20 साल के मनोज तिवारी\nबहुते अइसन लोग भइल बा जे विपरीतो हालात में आपन पहिचान बनावल, अपना बलबूते सफलता लिहल, कबो कवनो दबाव का आगा झुकल ना, राह में आइल अड़ंगा से रुकल ना,…\nप्रचारक समरजीत के बेटा के शादी\nजानल मानल फिल्म प्रचारक-पत्रकार समरजीत के बेटा आ भोजपुरी फिलिमन के मशहूर लेखक-निर्देशक कुमार विकल के भतीजा गौरव उर्फ राजा के शादी पिछला दिने रानी का संगे धूमधाम से बिहार…\nसाजन चले ससुराल पूरा फिलिम\nवर्दी वाला गुंडा के ट्रेलर\nराजा जी आई लव यु के शूटिंग शुरू हो गइल\nतन्वी मल्टीमिडिया के भोजपुरी फिलिम “राजा जी आई लव यु” के शूटिंग पिछला दिने सिलवासा में शुरू हो गइल. निर्माता दीपक शाह के ई दुसरकी फिलिम ह. दीपक शाह के…\nमनोज पाण्डेय आ मोनालिसा के "प्यार हो के रही"\n“प्यार के बंधन ना टूटे मितवा” के निर्देशक महमूद आलम अब अपना अगिला फिलिम “प्यार होके रही” से फेर सक्रिय भइल बाड़न. .एम् डी वी मोशन पिक्चर्स आ ए,डी आर…\nभगवान परशुराम पर बनल पहिला भोजपुरी फिलिम\nमनोज तिवारी करीहें भगवान परशुराम के भूमिका भगवान विष्णु के छठवाँ अवतार रेणुकानंदन भगवान परशुराम पर बने जात भोजपुरी फिलिम “परमवीर परशुराम” में मुख्य भूमिका करीहें भोजपुरी मेगा स्टार मनोज…


खेसारीलाल के जादू बरकरार बा – Anjoria\nसिनेमा भोजपुरी में अब खेसारीलाल यादव के सिक्का चलेला. उनकर फैन मेल एतना जबरदस्त बा कि आज खेसारीलाल यादव के नाँवे बहुत बा फिलिम के सफलता ला. आ ई बात फेर एक बेर साबित भइल बा उनका फिलिम ‘सपूत’ से जवना के जादू सगरी बिहार मे देखे के मिलल बा.\nफिलिम के सफलता से खुश खेसारीलाल यादव के कहना बा कि – ‘सपूत’ वाकई काबिले तारीफ बा. एह फिलिम के निर्देशन युवा फिल्मकार मुकेश पांडे कइले बाड़न आ खेसारी पहिला बेर उनुका साथे काम कइलन एह फिलिम में.


हमहुँ देवता के परसाद चढ़इतीं – बतंगड़ 60 – Anjoria\nनवम्बर 6, 2017 हिन्दू आतंकवाद\nपिछला हफ्ता तीन चार गो अइसन बाति सामने आइल जवना प बतंगड़ के पूरा गुंजाइश रहल. देह से अपाहिज बाकिर दिमाग से चौकन्ना आ तेज मशहूर वैज्ञानिक स्टीफेन हॉकिन्स कहलन कि हो सकेला आगा चलि के अइसन रोबोट बनि जाव जवन आदमी प हावी हो जाव. पता ना ऊ ई बाति का सोच के कहलन. कुछ दिन पहिलहीं खबर आइल रहल कि रोबोट के नागरिकता देबे वाला पहिला देश हो गइल बा सउदी अरब. सउदी सरकार एगो जनानी रोबोट के अपना देश के नागरिकता दे दिहले बावे. सबसे खात बाति ई रहल कि एह जनानी रोबोट के अतना आजादी बा जतना ओह देश के जनानी सपना ना देख सकसु. मरदन का भीड़ बीच मुँह उघार के चले आ पता ना का का करे के आजादी बा एह रोबोट के.\nदोसर खबर बबुआ से जुड़ल रहुवे. अपना देश के मशहूर बबुआ एह घरी कमाल के बयानबाजी करे लागल बाड़न. करीब करीब सगरी बड़का नेतवन का लगे घोस्ट राइटर रहेलें. ई लोग भूत ना होखे मौजूद रहेला बाकिर सामने ना आवे एहसे एह लोग के घोस्ट मान लीहल गइल. से बबुआ के घोस्ट राइटर का बारे में सवाल उठे लागल त बबुआ खुदही एकर खुलासा क दीहलन कि ई सगरी काम उनुकर कुकुर पिद्दी के काम ह. एह पिद्दी के चरचा दबे छिपे पहिलहूँ होत रहल बा. बबुआ का गोल में वइसे त कुकुरन के कवनो कमी कबो ना रहल. उनुका महतारियो का लगे एगो डिग्गी रहुवे. अपना बबुआ के कुकुर प्रेम देखत डिग्गी के उनुका जिम्मे दे दिहले रही. बाकिर असली पिद्दी का सोझा एह डिग्गी के भाव ना जम सकल. आखिर असल असले होला आ नकल नकले. अब पिद्दी के जानकारी सभका हो गइला का बाद ओह गोल के नकली पिद्दियन के भद पीटा गइल बा. एहसे ऊ लोग अब अउरी तेजी से आपन पोंछ हिलावे आ गोड़ चाटल शुरू क दिहले बा अपना मालिक के.\nएही बीच भूटान के राजा अपना रानी आ राजकुमार का साथे भारत दौरा प अइलन त पीएम मौदी से भेंट करे गइलन. एह मुलाकात के एगो फोटो सामने आइल जवना में पीएम राजकुमार का सोझा झुक के नमस्कार करत बाड़न. ई देखते बबुआ के गोल के पिद्दियन के लहर लाग गइल. कहे लगले कि देखीं, वंशवाद के खिलाफत करे वाला मोदी कइसे एगो राजकुमार के सोझा नव के प्रणाम करत बाड़ें. अब एह पिद्दियन के ई समुझावल त बहुते मुश्किल होखी कि सियासत आ सम्मान में लइकन साथे लइका बनि के खेलल लइकाईं ना होखे. असल में बबुआ के पिद्दियन के शिकायत एहसे बा कि पीएम ओह लोग के युवराज का पाछा त हाथ धो के लागल बाड़न बाकिर दोसरा देश के असली राजकुमार के सलामी दागत बाड़न. त एक बेर फेर दोहराएब कि असल असले होला आ नकल नकले. अगर एकरा के गलत साबित करे के होखे त बबुआ के नकली पिद्दी लोग असली पिद्दी से बेसी समझदार बनि के देखा देव.\nअब पिद्दी के कमाल बतियावे का चक्कर में असली कमाल हासन के बाति छूटे के ना चाहीं. तमिलनाडु के एगो सिनेमा कलाकार हासन, जिनकर चाची 420 समेत कई गो हिन्दी फिलिमन में कमाल के काम हमनियो का देखले बानी जा, एगो बयान दे के हिन्दू आतंकवाद के साँच बता दिहलन. कहलन कि हिन्दू आतंकवाद के अब झुठिलावल ना जा सके आ ई अब उजागर होखे लागल बा. भगवान उनुका मुँह में घीव चीनी घोरसु आ उनुकर कहल साँच हो जाव त हमहुँ देवता के परसाद चढ़इतीं. इस्लामी आतंकवाद के इस्लामी माने के त छोडिए दीं, इस्लामी आतंकवादी संगठन इस्लामी स्टेट आफ इराक आ सीरिया के नाम के इस्लामी लुकावे का फेर में सभे ओकरा के आइसिस कहेला. अल्लाहु अकबर के नारा लगावत कत्लेआम करत लोगन के मजहब के नाम लेबे में एह लोग के पसीना छूटे लागेला. इस्लामी आतंकवाद के बाति लुकावे छिपावे का फेर में पिछला कांग्रेसी सरकार हिन्दु आतंकवाद के नाम उबीचले रहुवे. काश सचहूँ के हिन्दु आतंकवाद रहीत त ई लोग एकरो नाम लेबे में डेराइत. से हम त अब इहे मनावत बानीं कि जइसे साइफी लेखकन के सपना बाद में वैज्ञानिक अपना मेहनत से साँच बना देलें वइसहीं कवनो बेंवतगर मनई हिन्दूवनो में सामने आइत आ हिन्दू आतंकवाद के कल्पना साँच क दीत.\nहम त परसादी चढइतीं आ रउरा ?\n(अतवार5नवम्बर 2017 का दिने कोलकाता से छपे वाला अखबार समाज्ञा में अँजोर भइल.)


June 2018 – टटका खबर\nभारत के चाहीं हॉलैंड का खिलाफ जीत भा ड्रा\nब्रेडा, 29 जून (वार्ता). पिछला बेर के उपविजेता रहल भारत शनिचर का दिने जब मेजबान हॉलैंड का खिलाफ एफआईएच चैंपियंस ट्रॉफी हॉकी टूर्नामेंट के आपन आखिरी लीग मैच खेले उतरी त ओकरा निशाना प रही जीत भा ड्रा जेहसे कि ऊ लगातार दुसरकी बेर फाइनल में पहुंच सको. विश्व-चैंपियन आ पिछला बेर एह टूर्नामेंट के…\nRead More about भारत के चाहीं हॉलैंड का खिलाफ जीत भा ड्रा\n(जनमदिन 30 जून का मौका पर) मुंबई 29 जून(वार्ता) ..जिंदगी से बहुत प्यार हमने किया मौत से भी मोहब्बत निभायेगें हम रोते रोते जमाने में आये मगर हंसते हंसते जमाने से जायेगे हम. जिंदगी के अनजाना सफर से बेहद प्यार करे वाला आ हिन्दी सिनेमा के मशहूर संगीतकार कल्याण जी के जीवन से प्यार उनका…\nRead More about हंसते हंसते जमाने से जायेगे हम\nगोरखपुर 28 जून (वार्ता). लमहर दिन ले अगुआ ला तिकवत एगो तीन फुट के दुलहो के भाग आखिर जागिए गइल जब 42 बरीस का उमिर में 32 बरीस के दुलहिन के रिश्ता आइल. उत्तर प्रदेश के गोरखपुर जिला में पिछला सोमार का दिने भइल एगो बिआह पूरा शहर में चर्चा के विषय रहल. एह बिआह…\nRead More about तीन फुटो दुलहा मउर पहिरलसि\nमुंबई 28 जून (वार्ता) बॉलीवुड अभिनेत्री दिशा पटानी सिल्वर स्क्रीन पर संघमित्रा के किरदार निभावत नजर आ सकेली. दिशा पटानी के दक्खिन के मेगा बजट तेलुगु फिलिम संघमित्रा खातिर साइन कइल गइल बा. एह फिलिम से दिशा दक्खिन भारतीय फिलिमन में आपन डेब्यू करे जात बाड़ी. ई फिलिम पहिले जुलाई में फ्लोर पर जाए वाली…\nRead More about संघमित्रा में मुख्य किरदार निभइहें दिशा पटानी\nसंतकबीरनगर, 28 जून (वार्ता). आजु बियफे का दिने प्रधानमंत्री नरेन्द्र मोदी महान संत कबीर के आपन श्रद्धाजंलि अर्पित करत उनुका निर्वाण स्थली मगहर में बने जा रहल कबीर अकादमी के नींव के ईंट रखलन. उत्तर प्रदेश के मुख्यमंत्री योगी आदित्यनाथ का साथ पीएम मोदी कबीर के समाधि स्थली आ मजार पर जाके उनुका के आपन…\nRead More about कबीर अकादमी के नींव के ईंट रखलन पीएम मोदी\nनीचता के हद पार कइलें भोजपुरिया हीरो निरहुआ\nमहतारी का बहिन के नाम के भद गारी देत भोजपुरिया हीरो निरहुआ एगो पत्रकार शशिकांत सिंह के औकात देखावे आ जान से मारे के धमकी दिहले बाड़न. पत्रकार के गलती इहे रहल कि निरहुआ के हालही में रिलीज फिलिम बार्डर के सफल बतावे से इन्कार कर दिहलें. फिलिम प्रचारक के दावा रहल एह फिलिम का…\nRead More about नीचता के हद पार कइलें भोजपुरिया हीरो निरहुआ\nहिन्दू का देश में हिन्दू के तीर्थयात्रा सुरक्षा का बीच निकाले के शर्मनाक मजबूरी\nअमरनाथ यात्रियन के पहिलका जत्था रवाना आजु चाक चौबंद सुरक्षा का बीच निकालल गइल. जम्मू, 27 जून (वार्ता) अमरनाथ यात्रियन के पहिलका जत्था आजु सबेरे कड़ा सुरक्षा का बीच भगवती नगर आधार शिविर से रवाना हो गइल. जम्मू कश्मीर के मुख्य सचिव बीवीआर सुब्रमण्यम, राज्यपाल एनएन वोहरा के सलाहकार बी.बी. व्यास अउर विजय कुमार एह…\nRead More about हिन्दू का देश में हिन्दू के तीर्थयात्रा सुरक्षा का बीच निकाले के शर्मनाक मजबूरी\nओलम्पिक चैंपियन अर्जेंटीना के हरवलसि भारत\nब्रेदा, 24 जून (वार्ता). पिछला बेर के उपविजेता रहल भारत के हॉकी टीम आजुओ अपना शानदार प्रदर्शन के सिलसिला बरकरार राखत ओलम्पिक चैंपियन अर्जेंटीना के 2-1 से हराके एफआईएच चैंपियंस ट्रॉफी टूर्नामेंट में लगातार दुसरकी जीत दर्ज कइलसि. अपना पिछलका मैच में भारत अपना पुरनका प्रतिद्वंद्वी पाकिस्तान के 4-0 से पीटले रहुवे आ आजु भारत…\nRead More about ओलम्पिक चैंपियन अर्जेंटीना के हरवलसि भारत\nवाराणसी, 22 जून (वार्ता) उत्तर प्रदेश में वाराणसी के भेलूपुर इलाका में स्कूल जात नौवीं कक्षा के एगो छात्रा के अगवा क के ओकरा साथे सामूहिक बलात्कार करे के मामिला सामने आइल बा. पुलिस सूत्र बतवलें कि एह मामिला में मिंटू सिंह समेत चार गो कुकर्मियन का खिलाफ केस दर्ज क के जांच कइल जा…\nRead More about वाराणसी में नौवीं कं छात्रा सॆ सामूहिक बलात्कार\nवाराणसी, 21 जून (वार्ता). प्रधानमंत्री नरेंद्र मोदी के उनुका गढ़ में घेरे ला स्वघोषित अनेरिया गोल आआपा भाजपा के बागी सांसद शत्रुघ्न सिन्हा अउर पहिले वित्त मंत्री रहल यशवंत सिन्हा के आपन मंच मुहैया कराई. आआपा नेता मुकेश सिंह बतावत बाड़न कि उनुकर गोल 25 जून का दिने बेनिया बाग के राजनारायण पार्क में एगो…\nRead More about अनेरियन से हाथ मिलइहें अब भजपो के अनेरिया\nश्रीनगर, 22 जून (वार्ता), दक्षिण कश्मीर के अनंतनाग जिला में आजु शुक का सबेरे घेराबंदी आ तलाशी अभियान का दौरान आतंकवादियन से भइल मुठभेड़ में तीन गो आतंकवादियन के मार गिरावल गइल. एह मुठभेड़ में एगो जवानो शहीद हो गइल आ एगो नागरिको के मौत भइल बा. पुलिस महानिदेशक डॉ एस पी वैद्य के कहना…\nRead More about अनंतनाग मुठभेड़ : तीन गो आतंकवादी ढेर, बाकिर एगो जवान शहीद\nसिवान 21 जून (वार्ता). बिहार के सिवान जिला के नगर थाना इलाका में बियफे का दिने एगो नवही के गोली मारके हत्या कर दीहल गइल. अपर पुलिस अधीक्षक कांतेश कुमार मिश्रा जानकारी दिहलें कि स्थानीय लोग से सूचना मिलला पर पुलिस लक्ष्मीपुर मुहल्ला के मोहम्मद इब्राहिम (25 बरीस) के लाश ओकरे घर से कुछ दूरी…\nRead More about सिवान में एगो नवही के गोली मारके हत्या\nमिर्जापुर 21 जून (वार्ता). उत्तर प्रदेश में मिर्जापुर के पडरी क्षेत्र में लाठी-डण्डे से पीट पीटके एगो औरत को जान ले लीहल गइल. पुलिस सूत्र बतवलें कि मुल्हवा गांव में राम प्रसाद के मकान का पिछवारा केहू एगो कुकुर के लाश फेंक गइल रहुवे. एही के लेके रामप्रसाद के मेहरारू मुनरा (60 बरीस) बुध के…\nRead More about मिर्जापुर में लाठी-डण्डे से पीटके एगो औरत के हत्या\nसोनभद्र (वार्ता) उत्तर प्रदेश के सोनभद्र जिला के करमा इलाका में आजु सबेरे एगो बूढ़ के मौत ट्रेन से कटइला से हो गइल. पुलिस सूत्र बतवलें कि करकी माइनर के गुलशन ए तैयबा पब्लिक स्कूल का लगे सबेरे छह बजे डाउन मूरी एक्सप्रेस का चपेटा में अइला से एगो बूढ़ के मौत हो गइल. लोग…\nRead More about सोनभद्र में ट्रेन से कटा के एगो बूढ़ के मौत\nगाजीपुर 21 जून (वार्ता) उत्तर प्रदेश के गाजीपुर जिला में आजु भइल दू गो सड़क हादसा में एक एक आदमी के मौत हो गइल. पुलिस बतवलसि कि बिहार के कोचस के रहेवाला विन्ध्याचल चौहान (27 बरीस) मोटरसाइकिल से कतहीं जात रहल जब गहमर क्षेत्र के भदौरा बाजार का लगे सड़क किनारे खड़ा ट्रक से जा…\nRead More about गाजीपुर में सड़क हादसा में दू गो नवहियन के मौत\nबलिया 20 जून (वार्ता). उत्तर प्रदेश के बलिया जिला के जिला जेल में बुध का दिने एगो वीचाराधीन कैदी के मौत हो गइल. जेल अधीक्षक प्रशांत मौर्य बतवलें कि सहतवार इलाका के डुमरिया गांव के कोटेदार रामजी पाण्डेय 17 मई से जिला जेल में बंद रहुवे. ओकरा पर सरकारी अनाज के कालाबाजारी करे के मुकदमा…\nRead More about सरकारी अनाज के कालाबाजारी करे के आरोपी कैदी के बलिया जेल में मौत\nसिवान 20 जून (वार्ता). बिहार के सिवान जिला के मुफ्फसिल थाना इलाका में बुध का दिने एगो पिकअप वैन से धक्का लगला का चलते दू जने के मौत हो गइल. एह हादसा से खिसियाइल लोग जम के बवाल काटल आ ओह लोग के पथराव से तीन गो पुलिसकर्मी घवाहिल हो गइलें. बाद में हालात काबू…\nRead More about सड़क हादसे में दो की मौत के बाद पथराव और पुलिस फायरिंग\nनयी दिल्ली, 13 जून. बतौर कांग्रेस अध्यक्ष राहुल गांधी के पहिलका इफ्तार में आजु मुसलमान वोट बैंक ला लार टपकावे वाला देश के कई गो विपक्षी नेता भोज खाए चहुँपलन. संघ के कार्यक्रम में शामिल होखे गइल प्रणवो दा एह भोज में शामिल भइलें. एह भोज में शामिल खासमखास लोगन में उपराष्ट्रपति रहल हामिद अंसारी,…\nRead More about मुस्लिम वोट बैंक बरियार करे ला राहुल दीहलें इफ्तार भोज\nनयी दिल्ली 13 जून (वार्ता). उच्चतम न्यायालय आजु अपना आदेश में देश के विधि विश्वविद्यालयन आ कॉलेजन में दाखिला खातिर करावल गइल ऑनलाइन परीक्षा ‘कॉमन लॉ एडमिशन टेस्ट’ (क्लैट CLAT 2018) में तकनीकी दिक्कतन का चलते पूरा परीक्षा ना दे पावे वाला नाहियो त 400 अभ्यर्थियन के अलगा से अंक देबे के कह दिहलसि. परीक्षा…\nRead More about कानून के पढ़ाई ला अदालत के सहारा\nइन्दौर, 12 जून (वार्ता) मध्यप्रदेश के इंदौर में रहत आध्यात्मिक सन्त उदय सिंह देशमुख (भय्यूजी महाराज) आजु अपना लाइसेंसी पिस्तौल से अपना दहिना कनपट्टी पर गोली मार लिहलन. ओकरा बाद उनुका के एगो निजी अस्पताल में ले जाइल गइल जहाँ उनुका के मरल घोषित क दीहल गइल. बतावल जात बा कि पुलिस उनुकर लिखल आत्महत्या…\nRead More about हालात से हार गइल आध्यात्मिक सन्त भय्यू महाराज अपना के गोली मरलन


सांसद – टटका खबर\nतेलांगना मुद्दा पर संसद में बवाल करे वाला एक दर्जन सांसद निलंबित\nपिछला कई दिन से संसद में हंगामा मचा के काम में बाधा डाले वाला बारह गो सांसदन के लोकसभा स्पीकर शुक का दिने पाँच दिन ला निलंबित कर दिहली. एह तरह के फैसला पहिला बेर लिहल गइल बा. हालांकि राज्योसभा में दू गो सांसदन के खिलाफ अइसने कार्रवाई करे के प्रयास अन्नाद्रमुक आ तृणमूल कांग्रेस


प्रयोगकर्ता वार्ता:Gangleri - विकिपीडिया\nई पन्ना एक ठो सॉफ्ट अनुप्रेषण हवे।\nSITENAME: विकिपीडिया · language: bho: भोजपुरी · Bhojpuri · Bhodschpuri · bhoyapurí · bhodjpouri · bhojpuri · бходжпури · 博杰普尔语 · البهوجبورية · בוג׳פורי · भोजपुरी · Bhojpuri · #footer\nlocal curent version: 1.35.0-wmf.40 (329fdc3) · versions at b: · c: · d: · m: · mw: · n: · q: · s: · t: · v: · voy: · w: · wikt: · w:en: · m:special:sitematrix#bho · · m:\nmediawiki:Sidebar भोजपुरी · Bhojpuri · Bhodschpuri · bhoyapurí · bhodjpouri · bhojpuri · бходжпури · 博杰普尔语 · البهوجبورية · בוג׳פורי · भोजपुरी · Bhojpuri\nuser / प्रयोगकर्ता: Gangleri · rights · all subpages T · /common.css · /common.js · /previous user page · archives archived talks · b: · c: · d: · m: · mw: · n: · q: · s: · t: · v: · voy: · w: · wikt: · w:en: · w: · :en:\nPAGEID: 1589 · links here · purge ↺ · section=0 · REVISIONID: 577707 · permanent link · (layout: 2015-09-07…d LTR RTL short)\n1 Welcome Gangleri to विकिपीडिया!\n·לערי ריינהארט·T·m:Th·T·email me· १३:२०, १२ सितंबर २०१५ (UTC)\nराउर बहुत-बहुत स्वागत बा Gangleri जी !\nGangleri जी, एह समय रउँआ विकिमीडिया फाउन्डेशन के परियोजना भोजपुरी विकिपीडिया पर बाड़ीं। भोजपुरी विकिपीडिया एगो मुक्त डिजिटल ज्ञानकोश हवे, जेवन अइसन भइया-बहिनी लोग मिल के लिखले बा जे ज्ञान बाँटे में बिस्वास करत बाटे। एह समय ए परियोजना में 23,305 सदस्य लोग शामिल बाटे। ई बहुते खुशी क बाति बा कि रउँओं ए में शामिल हो गइल बाड़ीं।\nVibhijain १३:२९, २२ मई २०११ (UTC)\n"https://bh.wikipedia.org/w/index.php?title=प्रयोगकर्ता_वार्ता:Gangleri&oldid=577707" से लिहल गइल\nप्रयोगकर्ता सॉफ्ट अनुप्रेषण\nविकिपीडिया इंटरविकि सॉफ्ट अनुप्रेषण\nएह पन्ना पर आखिरी बेर संपादन 14 मई 2018 के 20:05 बजे भइल रहल।


शिरोमणि अकाली दल – टटका खबर\nमारीशस के राष्ट्रपति आ प्रधानोमंत्री रह चुकल अनिरुध जगनाथ के 91 बरीस का उमिर में3जून, बियफे का दिने गंगा लाभ हो गइल. उनुका सम्मान में भारत सरकार आजु शनीचर का दिने एक दिन के राष्ट्रीय शोक मनावे के एलान कइले बिया आ एह चलते राष्ट्रध्वज आधा झुका के फहरावल जाई. साथही देश भर


प्रदेश सरकार एगो अउर एंबुलेंस सेवा शुरू करी – टटका खबर\nप्रदेश सरकार एगो अउर एंबुलेंस सेवा शुरू करी\nअभी हालही में चालू १०८ न॰ के एंबुलेंस सेवा का बाद अब १०२ न॰ के एंबुलेंस सेवा शुरू कइल जाई जवन गर्भवती महिला के घर से अस्पताल आ प्रसव का बाद वापस घरे चहुँपावल करी. एहू एंबुलेंस सेवा खातिर कवनो फीस ना देबे के पड़ी.\nTags: एंबुलेंस सेवा


किताबि आ पत्रिका के परिचय –7– Anjoria\nअक्टूबर 23, 2016 भिखारी ठाकुर के भक्ति भावना में लोक मंगल के आयाम, रामदास राही\nभिखारी ठाकुर के भक्ति भावना में लोक मंगल के आयाम\n“भिखारी ठाकुर के भक्ति भावना में लोक मंगल के आयाम” रामदास राही के एगो निबंधात्मक पुस्तक हटे, जव\nना के प्रकाशन सन् 2015 में मंगला रामेश्वरा प्रकाशन, ग्राम- सेमरिया, पो. बड़हरा जिला-भोजपुर (बिहार) 802311 से भइल बा. एकर कीमत 30 रुपिया बाटे.\nएह किताब में रामदास राही जी भिखारी ठाकुर का भक्ति भावना में लोक मंगल के विभिन्न आयामन के खोजे के भरपूर कोशिश कइले बानी. सनद रहे कि रामदास राही जी लोक कलाकार भिखारी ठाकुर आश्रम, कुतुबपुर, सारन(बिहार) के संस्थापक सदस्य आ मंत्री हईं.\nविषय-सामग्री के देखत ई कहल जा सकऽता कि भिखारी ठाकुर पर रामदास राही जी के ई किताबि शोधार्थी लोगन खातिर निस्संदेह उपयोगी साबित होई.


पैसा कमाने की शतरंज कार्ड Bihar Election 2020: बिहार चुनाव में 'सन ऑफ मल्लाह' को क्यों इतना भाव दे रही बीजेपी? जानें सारा गणित\nBihar Election 2020: बिहार चुनाव मपैसा कमाने की शतरंज कार्डें 'सन ऑफ मल्लाह' को क्यों इतना भाव दे रही बीजेपी? जानें सारा गणित\nDiwali 2020: यहां बिपैसा बनाने वाला बोर्ड गेम प्लेटफ़ॉर्म?क रहे हैं गाय के गोबर से बने 12 आइटम, घर बैठें ऐसे खरीदेंBihar Election: बीजेपी ने झोंकी ताकत, आरा-बक्सर मेंपैसा बनाने वाला बोर्ड गेम? जेपी नड्डा तो अरवल समेत तीन जगहों पर गरजेंगे योगी\nहाल ही में अद्यतित ：2021-01-18 17:46:54


हिचकी - विकिपीडिया\nफ्रंट ऑफ दि क्लास\n23 मार्च 2018 (2018-03-23)\n₹ 12 करोड़\nहिचकी (भोजपुरी: हुचकी) साल 2018 में आइल एगो हिंदी भाषा के ड्रामा फिलिम बा, एकर निर्देशक सिद्धार्थ पी. मल्होत्रा आ प्रोड्यूसर मनीष शर्मा आ आदित्य चोपड़ा बा लोग, फिलिम यशराज फिल्म्स के बैनर प बनावल गइल बा। ई फिलिम एगो किताब के कहानी के सिनेमा में रूपांतर हवे, किताब फ्रंट ऑफ दि क्लास ब्रैड कोहेन के लिखल बा, यशराज फिल्म्स एकर अधिकार हासिल क के एह पर ई फिलिम बनवले बा। फिलिम में मुख्य रोल में रानी मुखर्जी बाड़ी जे एगो अइसन मास्टरनी के रोल कइले बाड़ी जेकरा के टॉरेट सिंड्रोम नाँव के बेमारी बा। फिलिम के ट्रेलर 19 दिसंबर 2017 के लांच भइल आ ई फिलिम टाइगर जिंदा है के साथे अटैच भ गइल। The film was released on 23 March, 2018.\nरानी मुखर्जी, नैना माथुर के रोल में\nसुप्रिया पालिगाँवकर, सुधा के रोल में\nहिचकी, के मूल प्रेरणा 2008 के फिलिम फ्रंट ऑफ दि क्लास से बनल जे खुद एही नाँव के किताब प आधारित रहल। एह फिलिम के निर्माण में दू साल के समय लागल आ मुख्य फोटोग्राफी4अप्रैल 2017 के भइल। फाइनल सीन के शूटिंग5जून 2017 के भइल। कुछ टुकड़ा सभ के बाद में शूटिंग 12 नवंबर 2017 के भइल।\nहिचकी के संगीत हितेश सोनिक आ जसलीन रोयालदुआरा बनावल गइल जेह में सोनिक फिलिम के बैकग्राउंड स्कोर बनवलें आ रोयाल दुआरा गाना सभ के संगीत दिहल गइल। गाना सभ के लेखक लोग राज शेखर, जयदीप साहनी, नीरज राजावत, आदित्य शर्मा आ डेविड क्लिटन बा लोग। फिलिम के म्यूजिक एल्बम जब रिलीज भइल तब एह में कुल7सात गो गाना रहलें आ ई 20 फरवरी 2018 के यशराज म्यूजिक दुआरा रिलीज कइल गइल।\nपूरा संगीत जसलीन रोयाल दुआरा दिहल गइल।\n1. "ओये हिचकी" जयदीप साहनी हर्षदीप कौर 2:34\n2. "मैडमजी गो ईजी" राज शेखर, डेविड क्लिटन बेनी दयाल & डेविड क्लिटन 2:48\n3. "खोल दे पर" राज शेखर अरिजित सिंह 3:13\n4. "तेरी दास्तान" नीरज राजावत जसलीन रोयाल 3:43\n5. "फिर क्या है ग़म" आदित्य शर्मा, नीरज राजावत शिल्पा राव 2:59\n6. "सोल ऑफ हिचकी" जयदीप साहनी हर्षदीप कौर 2:00\n7. "नैना थीम (इंस्ट्रूमेंटल)" जसलीन रोयाल जसलीन रोयाल 3:15\nकुल समय: 20:32\nThe official trailer for the film was attached with Tiger Zinda Hai on 19 December 2017.\nOn review aggregator website Rotten Tomatoes, the film holds an approval rating of 80% based on5reviews, and an average rating of 6/10.\n↑ Taran Adarsh [@taran_adarsh] (22 मार्च 2018). "#Hichki screen count... India: 953 Overseas: 343 Worldwide total: 1296 screens #Hichki economics... Cost of Production: ₹ 12 cr Prints & Advertising: ₹ 8 cr Total: ₹ 20 cr" (Tweet). पहुँचतिथी 23 मार्च 2018 – वाया Twitter.\n↑ 3.0 3.1 Sharma, Priyanka (27 February 2017). "Rani Mukerji on her comeback film Hichki: Wantedascript that would challenge and excite me". दि इंडियन एक्सप्रेस. पहुँचतिथी 1 मार्च 2017.\n↑ PTI (27 February 2017). "Rani Mukerji to make comeback with 'Hichki'". दि हिंदू. पहुँचतिथी 1 मार्च 2017.\n↑ 5.0 5.1 Deccan Chronicle (20 December 2017). "The makers of Rani Mukerji's Hichki rebuff the claim of plagiarism". दक्कन क्रॉनिकल. पहुँचतिथी 20 December 2017.\n↑ India TV Entertainment Desk (19 December 2017). "Hichki trailer launch: Rani Mukerji comfortable romancing younger actors on screen, see pics". इंडिया टीवी. Independent News Service. पहुँचतिथी 21 December 2017.\n↑ PTI (15 September 2017). "Thugs of Hindostan, Tiger Zinda Hai, Hichki release dates announced by YRF: Here's when they come to theatres". Showsha. फस्टपोस्ट. पहुँचतिथी 23 मार्च 2018.\n↑ 8.0 8.1 News Helpline (14 December 2017). "Hitchki Trailer To Be Attached with Tiger Zinda Hai". Bollywood Galiyara. पहुँचतिथी 14 December 2017.\n↑ "'Hichki' review: The emotionally-packed film will stay with you long after you watch it". The Economic Times. 23 मार्च 2018. पहुँचतिथी 24 मार्च 2018.\n↑ Rakshit, Nayandeep (4 April 2017). "Yay! Rani Mukerji kickstarts shoot for her comeback film 'Hichki'". Daily News and Analysis. Dilligent Media Corporation. पहुँचतिथी4April 2017.\n↑ News Helpline (19 December 2017). "HWatch Hichki Trailer: Rani Mukerji is awesome". Bollywood Galiyara. पहुँचतिथी 19 December 2017.\n↑ "Hichki (2018)". Rotten Tomatoes. Fandango Media. पहुँचतिथी 23 मार्च 2018.\n"https://bh.wikipedia.org/w/index.php?title=हिचकी&oldid=645409" से लिहल गइल\n2018 के फिलिम\nएह पन्ना पर आखिरी बेर संपादन 28 नवंबर 2018 के 19:52 बजे भइल रहल।


विनय आनन्द | CinemaBhojpuri.in\nTag Archives: विनय आनन्द\nविनय आनंद के ‘दामाद चाही फोकट में’ 29 मार्च से मुंबई में\nMarch 29, 2013 - इण्डस्ट्री न्यूज, कलाकार, फिल्म\n- Tagged: दामाद चाहीं फोकट में, विनय आनन्द\t- no comments\tबिहार में धूम मचवला का बाद भोजपुरी सुपर स्टार विनय आनंद स्टारर फिलिम ‘दामाद चाही फोकट में’ के जलवा अब मुंबई में 29 मार्च से देखे के मिली. बिहार में एह फिलिम के बढ़िया सपोर्ट मिलल दर्शकन के फिलिम हिट हो गइल. एह फिलिम में विनय आनन्द भरपूर कॉमेडी आ…\nJanuary 26, 2013 - कलाकार\n- Tagged: विनय आनन्द\t- no comments\tसिनेमा भोजपुरी के सुपर स्टार विनय आनंद अब सलमान खान क तरह दबंगई देखइहें. विनय आनन्द हाल ही में ‘बिहारी टाईगर’ नाम के एगो फिलिम के शूटिंग पूरा कइले हँ जवना में उनकर लुक एकदम से दबंग वाला सलमान खान जइसन बा. एह फिलिम में दबंग पुलिस वाला के भूमिका…\nJanuary 6, 2013 - कलाकार\n- Tagged: विनय आनन्द\t- no comments\tअपना व्यस्त शूटिंग शेड्यूल के देखत सिनेमा भोजपुरी के सुपर स्टार विनय आनंद चाहत बाड़े कि आपन हवाई जहाजे खरीद लेसु. काहे कि तब अधिका काम कर सकीहें. दरअसल विनय आनन्द एह घरी लगातार शूटिंग में व्यस्त बाड़े. पिछला दिने ‘बिहारी टाईगर’ के शूटिंग से लवटि के ‘बिहारी रिक्शावाला’ के…\nDecember 27, 2012 - कलाकार\n- Tagged: अंजना सिंह, विनय आनन्द\t- no comments\tसिनेमा भोजपुरी के सुपर स्टार विनय आनंद आ अंजना सिंह के हॉट जोड़ी पहिला बेर भोजपुरी फिलिम ‘बिहारी रिक्शावाला’ में नजर आई. एह फिलिम में एह जोड़ी के अलावे नंबर वन खलनायक संजय पांडे के भूमिको खास बा. विनय आ अंजना के तरोताजा जोड़ी ले के आइल बाड़े ‘बिहारी रिक्शावाला’…\nविनय आनंद बिहारी टाईगर बन गइले\nNovember 11, 2012 - कलाकार\n- Tagged: विनय आनन्द\t- no comments\tभोजपुरी सुपर स्टार विनय आनंद अब ‘बिहारी टाईगर’ बनके दहाड़ लगइहन. हाल ही में ऊ ‘बिहारी टाईगर’ फिलिम साइन कइले बाड़न जवना में उनकर नायिका बाड़ी कल्पना शाह आ साथ में बाड़ें शाहबाज खान, सुशील सिंह, अनूप अरोड़ा आ आयटम डांसर सीमा सिंह. (शशिकांत सिंह रंजन सिन्हा)\nडायनामाईटो से खतरनाक बा विनय आनंद के ‘खूनी दंगल’\nOctober 14, 2012 - इण्डस्ट्री न्यूज, कलाकार, फिल्म\n- Tagged: खूनी दंगल, विनय आनन्द\t- no comments\tफिलिमन में मंहग मँहग कार के डायनामाईट से उड़त अपने खूब देखले होखब बाकिर ‘खूनी दंगल’ में कलाकारन के बोलल डायलॉग डायनामाईटो से खतरनाक बतावल जात बा. भोजपुरी सुपर स्टार विनय आनंद आ सुदीप पांडे के जबरदस्त टक्कर से भरल एह रोमांटिक एक्शन फिल्म के निर्माण सुहानी सुहाना फिल्म्स के…\nSeptember 24, 2012 - कलाकार, फिल्म\n- Tagged: दबंग दामाद, विनय आनन्द\t- no comments\t‘दबंग दामाद’ में विनय आनंद के एक्शन के जलवा त बड़ले बा, रोमांस आ कॉमेडीओ भरल बा. भोपाल के खूबसूरत नजारा देखावत ई फिलिम अगिला महीना रिलीज होखी. विनय आनन्द एगो अउर फिलिम में दामाद बनल बाड़ें फोकट में, नाम ह ‘दामाद चाही फोकट में’. विनय आनन्द के कहना बा…\nSeptember 8, 2012 - कलाकार, फिल्म\n- Tagged: खूनी दंगल, विनय आनन्द, सुदीप पाण्डेय\t- no comments\tविनय आनन्द अभिनीत फिलिम खूनी दंगल खातिर खास तौर से एगो प्रोमोशनल गाना के शूटिंग करावल जात बा जवन भोजपुरी सिनेमा खातिर एगो नया बात बा. (8 Sept 12) भोजपुरी सुपर स्टार विनय आनंद आ सुदीप पांडे क जोरदार मारधाड़ से सजल रोमांटिक एक्शन भोजपुरी फिल्म ‘खूनी दंगल’ के निर्माण…\nSeptember 6, 2012 - इण्डस्ट्री न्यूज, कलाकार, फिल्म\n- Tagged: मंगल फेरा, विनय आनन्द\t- no comments\tभोजपुरी सिनेमा के स्टार अभिनेता विनय आनंद के नामे एगो नया रिकार्ड जुटे जात बा. विनय आनन्द भोजपुरी के पहिलका अभिनेता बन गइल बाड़ें जिनकर फिलिम एके साथ तीन गो भाषा में बनावल जात बा. विनय आनंद अभिनीत फिल्म ‘मंगल फेरा’ के भोजपुरी, गुजराती अउर नेपाली, तीन गो भाषा में…\nAugust 10, 2012 - इण्डस्ट्री न्यूज, कलाकार\n- Tagged: विनय आनन्द\t- no comments\tविनय आनंद एहला दुखी बाड़न कि आखिर भोजपुरी निर्माता हिंदी फिलिमन के रीमेक काहे बनावत बाड़ें. कहलन कि एह रीमेक से सिनेमा भोजपुरी के बढ़न्ती में बाधा पड़ट बा. एहसे विनय आनंद इहो तय कइले बाड़न कि ऊ हिन्दी फिलिमन के रीमेक वाली भोजपुरी फिलिमन से तौबा कर लीहें. कहलन…\nAugust 2, 2012 - कलाकार, फिल्म\n- Tagged: मंगल फेरा, विनय आनन्द\t- no comments\tसिनेमा भोजपुरी में डरावनी फिलिमन के हमेशा कमी रहल बा, अब एह कमी के दुर करे आवत बावे विनय आनंद के फिलिम ‘मंगल फेरा’. एह फिलिम के पूरा शूटिंग नेपाल में भइल बा आ एह फिलिम के बनावे में बहुते उच्च तकनीक के इस्तेमाल भइल बा. फिलिम के हॉरर सभकर…


Bihar Chunav 2022 Municipal body elections through the electoral system Bhojpuri - Bhojpuri: बिहार में अब जनता खुदे चुनिहन आपन मेयर प्रत्यक्ष, निर्वाचन प्रणाली से होई नगर निकाय के चुनाव – News18 हिंदी\nBhojpuri: बिहार में अब जनता खुदे चुनिहन आपन मेयर प्रत्यक्ष, निर्वाचन प्रणाली से होई नगर निकाय के चुनाव\nबिहार में मेयर आs उप मेयर के चुनाव अब सीधे जनता के बीचे होई. माने ,अब जनता ही प्रत्यक्ष निर्वाचन प्रणाली से आपन मेयर चुनिहन. ई बात के अईल के बाद , हर बर्ग में एगो बढ़िया मैसेज जरूर गईल बा. अब त हर गली -कुच्चा में एगो मेयर साहेब जरूर लउकिहन.\nLast Updated : January 24, 2022, 17:18 IST\nप्रजातन्त्र में जनता ही जनार्दन बा ,एकरा प राज्य सरकार एक बार फेरु से जनता के हाथ में पावर देवे के काम कईलस आ s कहाऊत के मोहर लगा देलस. बिहार सरकार नगरपालिका (संशोधन) अध्यादेश – 2022 ला के बिहार सरकार एगो बढ़िया पहल कईलस.\nअब तक बिहार में मेयर -उप मेयर के चुनाव वार्ड पार्षद करत रहे लोग .वार्ड पार्षद के जनता आपन भोट देके जितवावत रहे ,आs पार्षद लोग मिल के वार्डे पार्षद में से मेयर उम्मीदवार के पक्ष में भोट डालत रहे लोग . मतलब की पार्षदे लोगन के हाथें जादुई छड़ी रहत रहे कि केकरा मेयर बनावे के बा . बस , एहि में खुबे खेला होत रहत रहे . मेयर चुने के होखे , चाहे नगरपालिका के अध्यक्ष चुने के होखे ,मय पार्षद भोट के बदला में नोट के भाषा सुनत रहे लोग. मतलब ,खूब खेला होत रहे , मुर्गा-दारू के पार्टी से शुरू होत ई खेला ,रातों रात में पार्षद के दुआरी प स्कार्पियो गाड़ी त खाड़ हो जात रहे . गरीब से गरीब पार्षद, एगो गाड़ी के मालिक जरूर बन जात रहन .\nसालों साल तक वार्ड पार्षद लोग बहुते छान पगहा तुड़ववले बा . मेयर होखस आs चाहे नगरपालिका के अध्यक्ष होखस , सभे लोग बेलगाम होके मनमाना काम करत रहे . करोड़ो खर्चा के बाद बिकास के नाम प त खाली लूट नु होई. कागज प काम जादे होत रहत रहे , गली-नली के निर्माण में करोड़ो के खेल होत रहत रहे .\nएहि सन्दर्भ में समाज सेवी कमलेश तिवारी से बात भईल. अमेरिका में इंजीनियर रहन, 42 बरिस के कमलेश तिवारी नोकरी -चाकरी छोड़ के आपन घरे अईले कि एहिजा बहुते काम करब . बहुते कोसिस भी कइलें, आरा शहर के मेन नाला के साफ करे के बहुते कोशिश कइलें ,लेकिन चारो ओर कचरा के पहाड़ , एन एच के सन्डक प शहर भर के कचरा फेंक देला से सड़क जाम ,बदबू से लोगन के हालत खराब . तिवारी जी अमेरिका नियन आपन नगरनिगम के एरिया के दुरुस्त कईल चाहत रहन , कs त ना पईलन , खुदे छितरा गईलें . नगर निगम के एह तरह के सैकड़न काम हो रहल बा जेकरा देख के इहे कहल जा सके ला कि ई नगर निगम अब , ‘नरक निगम ‘ बन गईल बा . जगजीवन राम के गांव ‘चंदवा’ के रहे वाला कमलेश तिवारी से पूछनी कि का कहनाम बा ई मुख्यमंत्री के नगर निगम एक्ट 2022 के अईला के बारे में, ऊहां के धड़धड़ा के कहनी कि पिछलका4बरिस में मुजफ्फरपुर आs आरा नगर निगम में3-3 बार मेयर बने खाती करोड़ो के खरीद -फरोख्त होत रहल.\nसरकार के ई कदम से हॉर्स ट्रेडिंग के खेल ना होखी. मय वार्ड पार्षद लोगन के हुंहार लेखा मुंह भईल रहे . बिहार सरकार ई जवन अध्यादेश लाइल बिया एकरा में त जनता के भाव बढ़ल गईल बा . बस जनता आपन पावर समझे . अब चुनाव जनता के प्रत्यक्ष रूप से आपन वोट देके चुने के बा ,त तनि समझदारी त देखावे के पड़बे नु करी .\nमुकुल यादव ,राष्ट्रीय जनता दल के युवा नेता ,जेकर हर वर्ग में बहुते इज़्ज़त बा . जब हम एहि बारे में पूछनी त युवा राजद नेता आ s आरा नगरनिगम के वार्ड सदस्य मुकुल यादव से पूछनी कि ई एक्ट से का फायदा होई जनता के .? मुकुल बोललन कि मुख्यमंत्री नीतीश के भ्रष्टाचार के ले के जवन जीरो टॉलरेंस बा ,ई अध्यादेश उनकर ई मिशन के बल देत बा. पहिले जे भी मेयर बनलन ,ऊ खाली लुटे के फेरा में रहलन . बाकी ई नयका नियम अइला से, विकास ,गली से निकल के सड़क पर आई. अब मेयर शहर के विकास करे के कदम उठइहन. बहुत अईसन जगहा बा , जवन कवनो वार्ड में ना आवे , आs ऊ जगह के बिकासे ना होखे .अब ओकर बिकास होई . राजद सामाजिक बिकास खातिर जानल जा ला . त नीतीश आर्थिक बिकास ख़ातिर पहचान बा .ई के ,आर्थिक विकास कइलन . मुकुल कहलन कि अब ,नीतीश जी ,राजनीतिक बिकास करे के सोंचत बाड़न . ई कदम उंकर राजनीतिक बिकास देने ले जा रहल बा. मेयर के उम्मीदवारी के ले के मुकुल कहलन कि जतना लोग मेयर के चुनाव में उतरहिं ,लोकतंत्र ओतने मजबूत होई.\nबिहार नगरपालिका अधिनियम-2007 के धारा 23 और धारा 25 में संशोधन कईल गईल हा . दुनों धारा में मेयर (महापौर) उप महापौर या अध्यक्ष व उपाध्यक्ष के मुख्य पार्षद आs उप मुख्य पार्षद के पदनाम से सूचित कईल गईल बा . धारा 23 की तीन उपधारा के माध्यम से मुख्य पार्षद और उप मुख्य पार्षद के आम निर्वाचन आs बैकल्पिक परिस्थिति में निर्वाचन के व्यवस्था देल गईल बा . अइसहीं धारा 25 के तीनों उपधारा में संशोधन के माध्यम से दुनों पद से हटावे या पदत्यागे के व्यवस्था देल गईल बा . सरकार ई जवन अध्यादेश लाइल बिया , एकरा में त जनता के भाव बढ़ ही गईल बा, बस जनता आपन पावर समझे ! चुकी , अब चुनाव जनता के प्रत्यक्ष रूप से , आपन वोट देके चुने के बा ,त तनि समझदारी देखावs हीं के पड़ी.\nTags: Bhojpuri News, Bihar election, Bihar Elections\nFIRST PUBLISHED : January 24, 2022, 17:18 IST


धूम-धाम से भइल ‘जमीन’ फिलिम के मुहूर्त – Anjoria\nधूम-धाम से भइल ‘जमीन’ फिलिम के मुहूर्त\nMay 27, 2014 Editor फिल्म, मनोरंजन 0\nस्वर्णिम फिल्म्स के बैनर तर बने जात फिलिम ‘जमीन’ के मुहूर्त पिछला दिने धूम धाम से मुंबई के ऑडियो लेब में जानल मानल गायक उदित नारायण के हाथ से करावल गइल.\nमुहूर्त के मौका पर एकर निर्देशक के.सुजीत बतवलन कि जमीन माफिया पर बनल फिलिम में देखावल गइल बा कि के तरह ई माफिया गरीब किसानन के जमीन हथिया के ओह पर शॉपिंग मॉल, इंजीनियर कॉलेज वगैरह बना लेले जवना के फायदा सिर्फ मलिकाने लोग के मिलेला आ जमीनो गँवा चुकल गरीबन का किस्मत में बस मुसीबते रह जाला.\nफिलिम के निर्मात्री सुनीता कुमारी बतवली कि सोशल मैसेज दिहला का साथही ई फिलिम मसालेदारो रही जवना के दर्शक मजा ले ले के देखीहें. आठ गो गाना वाली एह फिलिम में सीमा सिंह के जोरदार आयटमो बा.\nमुख्य कलाकारन में सुदीप पाण्डेय, दीपक भाटिया, नील सिंह, मुन्ना सिंह वगैरह बाड़े. शूटिंग जल्दिए शुरू कइल जाई.\nगीतकार वेद पाठक, संगीतकार लवली शर्मा, कैमरामैन अरविन्द सिंह, आ कोरिओग्राफर रीतु राज हउवन.